КОМИ РЕСПУБЛИКАСА ПРАВИТЕЛЬСТВОЛÖН ШУÖМ

**«Верма овны ас кежысь (2011 – 2013 вояс)»**

**Коми Республикаса уджтас вынсьöдöм йылысь**

«Россия Федерацияын вермытöмъяслы социальнöй отсöг сетöм йылысь» 1995 во вöльгым тöлысь 24 лунся 181-ФЗ №-а Федеральнöй оланпас збыльмöдöм, Коми Республика мутасын вермытöм челядьöс социальнöй гарантияясöн могмöдан системасö сöвмöдöм да зумыдмöдöм могысь Коми Республикаса Правительство шуис:

1. Вынсьöдны «Верма овны ас кежысь (2011 – 2013 вояс)» Коми Республикаса уджтас содтöдын индöм серти.

2. Тайö шуöмсö олöмö пöртöм бöрся видзöдны Коми Республикаса Юралысьöс вежысь В.В. Стахановлы.

Коми Республикаса Юралысь В.Гайзер

Сыктывкар

2011 вося урасьöм тöлысь 28 лун

33 №

ВЫНСЬÖДÖМА

Коми Республикаса Правительстволöн

2011 во урасьöм тöлысь 28 лунся 33 №-а шуöмöн

(содтöд)

**«ВЕРМА ОВНЫ АС КЕЖЫСЬ (2011 – 2013 ВОЯС)»**

**КОМИ РЕСПУБЛИКАСА УДЖТАС**

**УДЖТАСЛÖН ПАСПОРТ**

|  |  |
| --- | --- |
| Уджтас ним | «Верма овны ас кежысь (2011 – 2013 вояс)» Коми Республикаса уджтас (водзö – Уджтас) |
| Уджтас дасьтöмлы подув | «Россия Федерацияын вермытöмъяслы социальнöй отсöг сетöм йылысь» 1995 во вöльгым тöлысь 24 лунся 181-ФЗ №-а Федеральнöй оланпас;  Пикö воöм челядьлы отсöг сетан фонд правлениелöн заседаниеса 2010 во öшым тöлысь 28 лунся 9 №-а сёрнигижöд |
| Уджтас закажитысь | Коми Республикаса йöзлы отсöг сетан агентство |
| Уджтас лöсьöдысь | Коми Республикаса йöзлы отсöг сетан агентство |
| Уджтас олöмö пöртысьяс | Коми Республикаса йöзлы отсöг сетан агентство,  Коми Республикаса йöзöс велöдан министерство,  Коми Республикаса йöзлысь дзоньвидзалун видзан минситерство, олысьяслы социальнöй отсöг сетан, йöзлысь дзоньвидзалун видзан, йöзöс велöдан системаса Коми Республикаса государственнöй учреждениеяс (сёрнитчöмöн), öтйöза организацияяс (сёрнитчöмöн) |
| Уджтаслöн медшöр мог | кыдз позьö ёнджыка сöвмöдны вермытöм кагаöс сы могысь, медым сiйö 18 арöс тырöм бöрын вермис овны ас кежысь |
| Уджтаслöн могъяс | тöдмавны, кутшöм вермытöм челядьлöн эм дзоньвидзалун бурмöдöм вылö позянлун, медым овны ас кежысь;  лöсьöдны Коми Республикаса олысьяслы социальнöй отсöг сетан системаса вермытöм челядьлöн интернат учреждениеясын вермытöм челядьöс ас кежысь олöм вылö дасьтöм кузя реабилитация система;  велöдны вермытöм челядьöс уджсикас серти кужанлунö сы могысь, медым найö вермисны уджавны;  сöвмöдны Коми Республикаса олысьяслы социальнöй отсöг сетан системаса вермытöм челядьлöн интернат учреждениеясса быдтасъяслы овмöдчанног;  содтöд социальнöя отсавны Коми Республикаса олысьяслы социальнöй отсöг сетан системаса интернат учреждениеясса быдтасъяслы;  котыртны абу тырвыйö мывкыда вермытöм челядьлы реабилитируйтан да содтöд социальнöй отсöг сетан юалöмъяс кузя юöртан да методика боксянь региональнöй удж |
| Торъя мога группа, мый вылö веськöдöма Уджтас серти уджсö (лыд да качество серти) | вермытöм челядь, кодъясöс быдтöны Коми Республикаса олысьяслы социальнöй отсöг сетан системаса вермытöм челядьлöн интернат учреждениеясын, сы лыдын дасьтöны ас кежысь олöм вылö да вермана удж вылö (морт), сы лыдын вояс серти: 2011 – 76, 2012 – 90, 2013 во – 136;  вермытöм челядя семьяяс, кодъясöс быдтöны Коми Республикаса олысьяслы социальнöй отсöг сетан системаса вермытöм челядьлöн интернат учреждениеясын (морт), сы лыдын вояс серти: 2011 – 20, 2012 – 20, 2013 – 20;  йöз, кодъяс кöсйöны босьтны опека, попечительство улö вермытöм челядьöс, кодъясöс быдтöны Коми Республикаса олысьяслы социальнöй отсöг сетан системаса вермытöм челядьлöн интернат учреждениеясын (морт), сы лыдын вояс серти: 2011 – 5, 2012 – 7, 2013 – 8;  йöз, кодъяс кöсйöны видзны 18 арöс тырöм бöрын вермытöм челядьöс да отсасьны налы, кодъясöс быдтiсны Коми Республикаса олысьяслы социальнöй отсöг сетан системаса вермытöм челядьлöн интернат учреждениеясын (морт), «Коми Республика мутасын олöма гражданалы да вермытöмъяслы дöзьöркöд да отсöг сетöмкöд йитчöм öткымын юалöм йылысь» 2009 во сора тöлысь 6 лунся 68-РЗ №-а Коми Республикаса Оланпас збыльмöдöм серти, сы лыдын вояс серти: 2011 – 5, 2012 – 7, 2013 – 8;  Коми Республикаса олысьяслы социальнöй отсöг сетан системаса вермытöм челядьлöн интернат учреждениеясса быдтасъяс, кодъяс олöны ас кежысь (налы 18 арöс тырöм бöрын медводдза во чöжöн) (морт), сы лыдын вояс серти: 2011 – 5, 2012 – 7, 2013 – 8 |
| Уджтас олöмö пöртан кадколаст | 2011 – 2013 вояс. Уджтас пöртсьö олöмö öти этапöн |
| Кытысь да кыдзи могмöдсьö сьöмöн Уджтас | Ставнас колö 357436,9 сюрс шайт, сы лыдын вояс серти:  2011 воын – 119427,2 сюрс шайт;  2012 воын – 115482,8 сюрс шайт;  2013 воын – 122526,2 сюрс шайт.  Сы лыдын:  2011 во:  Коми Республикаса республиканскöй бюджетысь сьöм (öнiя финансирование серти) – 112603,2 сюрс шайт;  пикö воöм челядьлы отсöг сетан фондса грантöн сетöм сьöм – 6824,7 сюрс шайт;  2012 во:  Коми Республикаса республиканскöй бюджетысь сьöм (öнiя финансирование серти) – 114795,2 сюрс шайт;  пикö воöм челядьлы отсöг сетан фондса грантöн сетöм сьöм – 687,6 сюрс шайт;  2013 во:  Коми Республикаса республиканскöй бюджетысь сьöм (öнiя финансирование серти) – 117398,2 сюрс шайт;  пикö воöм челядьлы отсöг сетан фондса грантöн сетöм сьöм – 5128,0 сюрс шайт. |
| Уджтаслöн торъя мога индикаторъяс (петкöдланторъяс) | Вермытöм челядьöс – «Абу тырвыйö мывкыда челядьлы Кöджпомса керка-интернат» Коми Республикалöн государственнöй учреждениеса быдтасъясöс ас кежысь олöм вылö позянлунсö тöдмалöм кузя диагностика мероприятиеясöн судзсьöдöм (%-öн);  вермытöм челядь, кодъясöс быдтiсны Коми Республикаса олысьяслы социальнöй отсöг сетан системаса вермытöм челядьлöн интернат сяма учреждениеясын, дасьтiсны ас кежысь олöм вылö да вермана удж вылö (морт);  вермытöм челядьлöн, кодъясöс быдтiсны Коми Республикаса олысьяслы социальнöй отсöг сетан системаса вермытöм челядьлöн интернат сяма учреждениеясын, дасьтiсны ас кежысь олöм вылö да вермана удж вылö, став вермытöм челядь лыд дорö, кодъясöс быдтiсны Коми Республикаса олысьяслы социальнöй отсöг сетан системаса вермытöм челядьлы интернат учреждениеясын, удельнöй сьöкта (%-öн);  вермытöм челядь, кодъясöс бöр сетiсны бать-мам семьяясö Коми Республикаса олысьяслы социальнöй отсöг сетан системаса вермытöм челядьлы интернат учреждениеясысь (морт);  граждана, кодъяс босьтiсны опека, попечительство улö вермытöм челядьöс, кодъясöс быдтiсны Коми Республикаса олысьяслы социальнöй отсöг сетан системаса вермытöм челядьлöн интернат учреждениеясын (морт);  Коми Республикаса олысьяслы социальнöй отсöг сетан системаса вермытöм челядьлöн интернат учреждениеясса быдтасъяс, кодъясöс дöзьöритiсны да кодъяслы отсöг сетiсны «Коми Республика мутасын олöма гражданалы да вермытöмъяслы дöзьöркöд да отсöг сетöмкöд йитчöм öткымын юалöм йылысь» 2009 во сора тöлысь 6 лунся 68-РЗ №-а Коми Республикаса Оланпас збыльмöдöм серти (морт);  Коми Республикаса олысьяслы социальнöй отсöг сетан системаса вермытöм челядьлöн интернат учреждениеясса быдтасъяс, кодъяс олöны ас кежысь да кодъяслы 18 арлыд тырöм бöрын медводдза во чöжöн сетöны социальнöй отсöг (морт);  абу тырвыйö мывкыда вермытöм кагалы реабилитация, коррекция, социальнöй отсöг юалöмъяс кузя дасьтöм методическöй материал, рекомендация (единица);  Коми Республикаса олысьяслы социальнöй отсöг сетан государственнöй учреждениеса специалист лыд, кодъяс велöдчисны Уджтас серти (морт) |

I. Уджтаслöн кутшöм могыс, верктуйыс да подулыс сійöс

торъя мога уджтас методöн быть збыльмöдöмын

Государственнöй учреждениелöн – Коми Республикаын Россия Федерациялöн пенсионöй фондса юкöнлöн юöртöм серти, 2009 во пом вылö 0-17 арлыда вермытöм челядьыс вöлi 3085 морт, либö челядь серти 1,6 прöчент (2007 во – 3177, 2008 во – 3114). 2007 во серти став вермытöм кага лыдыс чинiс 3 прöчент вылö.

2009 во вылö вермытöм челядьлöн республикаын 10 сюрс челядь вылö шöркодь лыдпасыс вöлi 153,5 (2007 во – 163,3, 2008 во – 163).

2011 вося тöвшöр тöлысь 1 лун вылö Коми Республикаын вермытöм челядь лыдыс вöлi 3125 морт.

«2020 воöдз кадколаст вылö Коми Республикаöс экономическöя да социальнöя сöвмöдан стратегия йылысь» Коми Республикаса Правительстволöн 2006 во рака тöлысь 27 лунся 45 №-а шуöм серти Коми Республикаса Правительстволöн социальнöя сöвмöдан юкöнын стратегическöй могъяс да медшöр могъяс пиысь öти – бурмöдны челядя семьяяслы, бать-мамтöм да бать-мам дöзьöртöг кольöм челядьлы, пикö воöм челядьлы, вермытöмъяслы социальнöй отсöг сетöмсö, сетны олысьяслы бур социальнöй услугаяс, а сiдзжö бурмöдны олысьясöс, медводз вермытöмъясöс социальнöя могмöдан система.

Сы могысь, медым координируйтны вермытöмъясöс реабилитируйтан юалöмъяс, вермытöмъясöс реабилитируйтан юкöнын мероприятиеяслысь бурлунсö кыпöдöм, вермытöмъясöс социальнöй, медицина, профессиональнöй боксянь да мукöд реабилитируйтан юкöнын мероприятиеяс лöсьöдöм да збыльмöдöм кузя Коми Республикаса министерствояслысь да мукöд олöмö пöртысь власьт органъяслысь уджсö, республикаын лöсьöдöма Коми Республикаса Юралысь бердын Вермытöмъяслöн могъяс кузя сöвет.

Коми Республикаса йöзлысь дзоньвидзалун видзан системаын уджалöны вермытöм челядьöс ребилитируйтöм кузя государственнöй учреждениеяс, сы лыдын челядьлы торъя керкаяс, республикаса тöдчанлуна йöзлысь дзоньвидзалун видзан учреждениеяс.

Челядьлы торъя керкаясын олöны сэтшöм челядь, кодъяс унджыкыс чужöмсяньыс висьöны неврологическöя да сьöкыда ветлöны, перинатальнöя торксьöма налöн вей инасыс да абу сöвмöдöма найöс педагогика боксянь. Вонас тайö челядь керкаас шöркодя олöны 175 кага, сы лыдын на пиысь 40 прöчентыс – тайö вермытöм челядь.

Йöзлысь дзоньвидзалун видзан учреждениеясын вермытöм челядьöс медико-психолого-педагогическöя реабилитируйтöны сiдзжö «Лöзым» санаторий» Коми Республикаса государственнöй учреждение, «Челядьлы республиканскöй больнича» государственнöй учреждение подув вылын. Тайö учреждениеясын реабилитируйтöны челядьöс, кодъяслöн ичöт арлыдсянь церебральнöй паралич (ДЦП), разнöй сикас этиология парез, бать-мамсянь вуджöм да дегенеративнöй висьöмъяс, нервно-мышечнöй висьöмъяс. Лöзым» санаторий» Коми Республикаса государственнöй учреждение подув вылын быд во реабилитационнöй отсöг сетöны 350 вермытöм кагалы, сы лыдын 200 кагалы, кодъяслöн вей инас тшыкöм вöсна торксьöма опорно-двигательнöй аппаратыс. Реабилитацияысь бурлуныс лоö 98 прöчент.

2008 – 2009 вояс чöжöн стационарнöй учреждениеясын нуöдiсны бать-мамтöм челядьлы да пикö воöм челядьлы диспансеризация.

Сы могысь, медым öлöдны челядь вермытöмлун, пыртöны уджö выль методъяс, мый серти позяс водзвыв перинатальнöя тöдмавны бать-мамсянь вуджöм висьöмъяс да плод чужöмсянь висьöмъяс. Та могысь республикаын пыртöма: биохимическöй да ультразвукöвöй скринингъяс, нöбасигöн инвазивнöй туялан методъяс (кордоцентез, амниоцентез, хориан биопсия) плодлысь хромосомаяссö тöмалöм вылö.

Бурмöдöны да пыртöны выль диагностика да бурдöдан методъяс акушерствоын да неонатологияын. Уджалöны мамлы да кагалы эновтны позьтöм медицина отсöг сетöм могысь акушерскöй да педиатрическöй реанимационно-консультативнöй шöринъяс. Пыртöма уджö гестозъяса риск группаö пырысь нöбасьысьяс, нöбасьны вермытöмъяс, фетоплацентарнöй тырмытöмлуна нöбасьысьяс бöрся, этша да зэв этша сьöктаа чужöм кага бöрся видзöдан öнiя технологияяс. Неонатальнöй да аудиологическöй скринингъяс, кутшöмъясöс нуöдöны республикаын, отсалöны тöдмавны висьöмъяссö сöмын на заводитчан тшупöд вылын. Медицина персоналлысь тöдöмлунъяссö пыр кыпöдöны.

Татшöм удж нуöдöмыс петкöдлiс, мый чинiс вей ылдöс висьöмъясöн йитчöм вермытöмлун петкöдласыс перинатальнöй кадколастлöн торъя состояниеяс чинöм тшöт весьтö, сы лыдын вей инаслöн гипоксическöй торксьöмъяс. Такöд тшöтш 2009 воын, профилактика мераяс вылö видзöдтöг, эз чин чужöмсянь висьысь челядь лыдыс, мый вöсна эз чин челядьлöн первичнöй инвалидизация петкöдласъяс.

Челядь вермытöмлун тэчас:

1 места – сöвмöмын чужöмсянь висьöмъяс – 23,9 прöчент (2008 во – 23,8 прöчент);

2 места – мывкыд висьöмъяс – 16,7 прöчент (2008 во – 13,0 прöчент);

3 места – вей висьöмъяс – 15,7 прöчент (2008 во – 24,0 прöчент).

2007 – 2009 вояс вылö «Дзоньвидза поколение» Коми Республикаса йöзлысь дзоньвидзалун видзан министерстволöн ведомственнöй торъя мога уджтас збыльмöдöм серти 2009 воын республиканскöй бюджет тшöт весьтö ньöбöма: акушерскöй да челядьлöн стационаръяслы öнiя оборудование, плодлысь пытшкöсса вуджан висьöмъяс тöдмалöм да бать-мамсянь вуджан висьöм вылö пузчужöм кагаясöс туялöм вылö реактивъяс, фенилкетонурияöн висьысь челядьлы бурдöдан сёян.

«2007 – 2010 вояс вылö «Россияса челядь» федеральнöй торъя мога уджтас збыльмöдöм серти челядьлы керкаяс могмöдöма сенсорнöй реабилитируйтан оборудованиеöн.

Вермытöм челядьöс реабилитируйтöны медицина отсöг сетан став тшупöд вылын. Вöдитчöны öнiя реабилитируйтан технологияясöн: «Кондуктивнöй велöдчöм», иппотерапия, музыкотерапия. Пыртöны выль физиотерапия методъяс. Вермытöм челядьлы амбулаторно-поликлиническöй реабилитациясö сетöны реабилитируйтан шöринъясын, республиканскöй да муниципальнöй бурдöдан учреждениеясын.

Торйöн быд вермытöмöс реабилитируйтан уджтас збыльмöдöм серти 2009 воын республиканскöй лечебно-профилактическöй учреждениеясын стационарнöя бурдöдiсны 433 вермытöм кагаöс, федеральнöй торъя медицина учреждениеясын бурдöдчисны 270 вермытöм кага. Йöзлысь дзоньвидзалун видзан туйвизь серти да социальнöй страхуйтан фонд пыр санаторно-курортнöя могмöдiсны 645 вермытöм кагаöс, мый лоö 49,2 прöчент коланасьыс. Но колисны и лёк тенденцияяс, а стöчджыка кö:

1) оз чин челядьлы керкаясö овмöдöм вермытöм челядьлöн лыдыс;

2) оз чин вермытöм челядьлöн лыдыс, кодъясöс овмöдiсны челядьлы торъя керкаясö бать-мамлöн шыöдчöм серти комплекснöй медико-педагогическöй реабилитация вылö;

3) челядь костын вермытöмлун вылö медводдзаысь петан тшупöд лоö 2007 воын – 16,4, 2008 воын – 17,7, 2009 воын – 21. Вермытöм челядь пöвстын двигательнöй висьöмъясöн вермытöм челядьыс пöшти оз чин (2007 во – 25,7 прöчент, 2008 во – 26,8 прöчент, 2009 во – 26,6 прöчент);

4) сы вылö видзöдтöг, мый 2008 вося диспансеризациялöн помшуöмъяс серти бурдöдан да дзоньвидзалун ёнмöдан да реабилитационнöй мероприятиеяссö збыльмöдöма 100 прöчент вылö, 2009 воын бать-мамтöм челядь да пикö воöм челядь ёна висисны: пасйöма 13924 висьöм (2008 воын – 12069), висьöмлуныс лоис 3420,3 прöчент (2008 воын – 3111,2 прöчент).

Патология тэчас: медводдза местаын мывкыд висьöмъяс – 16,6 прöчент, (2008 воын мывкыд висьöмъяс вöлiны мöдын – 16,1 прöчент), мöд местаын – лы да яй чиг система да йитан яй сi висьöмъяс – 16,1 прöчент (2008 воын тэчасын сулалiны медводдза местаын – 16,3 прöчент), коймöдын – вей ылдöс висьöмъяс да син да придаточнöй аппарат висьöмъяс – 11,9 прöчент да 11,2 прöчент (2008 воын сiдзжö коймöдын – вей ылдöс висьöмъяс да син да придаточнöй аппарат висьöмъяс 10,7 прöчентöн). Тэчас вежсьöмыс йитчöма сыкöд, мый унджык психоневрологическöй висьöмъясöн нёрпалысь вермытöм челядьöс лои видлалöма.

Медико-психолого-педагогическöй реабилитация лоö зэв колана условиеöн сы вылö, медым öнiя обществоын вермытöм челядьлы, сы лыдын бать-мам дöзьöртöг кольöм челядьлы нуöдны социализация да интеграция удж.

Республикаса йöзöс велöдан системаын план серти нуöдöны «Велöдчöм йылысь» Россия Федерацияса 1992 во сора тöлысь 10 лунся 3266-1 №-а Оланпас збыльмöдöм кузя удж психофизическöй сöвмöмын кольччысь челядь серти, кöнi шöр могыс – лöсьöдны налы тöдöмлунъяс босьтöм вылö условиеяс. Сы могысь, медым тöдмавны дзоньвидзалунын дзескöдöм позянлуна да торксьöм поведениеа челядьöс, нуöдны налы комплекснöй туялöм да дасьтыны челядьлы психолого-медико-педагогическöй отсöг сетöм вылö вöзйöмъяс да велöдны да быдтыны найöс «Психолого-педагогическöй реабилитация да коррекция кузя республиканскöй шöрин» Коми Республикаса государственнöй учреждениеын, чужöмсянь 18 арöсöдз сöвмöмын кольччысь челядьлы нуöдöны консультацияяс да вöчöны диагностика.

2009 восянь 2009 – 2012 вояс вылö «Велöдчöм» национальнöй верктуя бала серти збыльмöдöны «Вермытöм челядьöс дистанционнöя велöдöм» мероприятие, мый серти Коми Республикаын лöсьöдöны вермытöм челядьлы, кодъяс велöдчöны гортаныс, дистанционнöя велöдöм вылö условиеяс. Тайö могъяс збыльмöдöм вылö «Йöзöс велöдан республиканскöй шöрин» рытъя (сменаöн) велöдан государственнöй учреждение подув вылын лöсьöдöма «Вермытöм челядьöс дистанционнöя велöдан шöрин» тэчас юкöдув, кодлöн медшöр могъясыс:

1) велöдчöмын адаптивнöй модель лöсьöдöм, мый серти став вермытöм челядь вермасны босьтны тырвыйö бур тöдöмлунъяс налöн психофизическöй позялун серти;

2) мытшöдтöг юöртан-велöдан среда лöсьöдöм, кутшöмъяс збыльмöдасны вермытöм челядьлысь велöдчöмын коланлунсö да отсаласны налы прöйдитны социальнöй коммуникация да адаптация, пыртны найöс общество олöмö, ыдждöдны водзö вылö налысь позянлунъяссö;

3) вермытöм челядь быдтысь семьяяслы отсöг сетöм.

Коми Республикаса олысьяслы социальнöй отсöг сетан система координируйтö вермытöм челядьöс реабилитируйтан да социальнöя могмöдан уджсö. Уджсö нуöдöны сы могысь, медым Коми Республика мутасын дорйисны вермытöм челядьлысь оланпас инöдъяссö да интересъяссö.

Вермытöмъяс, сы лыдын вермытöм челядь, да налöн семьяяс пырöны сэтшöм олысьяс категорияö, кодъясöс медся омöля дорйöма социальнöя, налöн чöжöсыс тöдчымöн ичöтджык шöркодьысь, а медицинскöя да социальнöя коланлуныс ёна вылынджык. Государстволы, кодi социальнöя дорйö вермытöмъясöс, колö налы лöсьöдны став колана условиеяссö, медым сöвмыны быдöнлы торйöн, сöвмöдны творческöй да производственнöй позянлунсö да кужанлунсö. Помкаяс пиысь öти, мый абу ставыс бур, лоö сiйöтор, мый вермытöм челядя семьяясöс торйöдöмаöсь обществоысь. Татшöм торйöдöмыслöн эмöсь аслас финансöвöй да психологическöй помкаяс.

80 прöчентысь унджык вермытöм челядя семьяяс лоöны ичöт нажöткаа семьяясöн объективнöй лоöмторъяс вöсна: батьлы либö мамлы колö видзöдны висьысь кага бöрся и, кыдзи векджык овлö, уджавнысö позянлуныс абу; висьысь кагаа семьяысь батьыс либö мамыс мунöны, мый овлывлö пöшти 50 прöчент случайяс дырйи; колö уна рöскод челядьöс бурдöдöм да консультируйтöм вылö, торйöн нин республика сайö ветлöмöн.

Государство пуктö тöдчымöн вын, медым вермытöм челядя семьяясöс могмöдны сьöмöн. Вермытöмлун кузя пенсияяс кыпöдöмыс, быдтöлысся сьöм мынтöм пыртöмыс, уджавны вермысь йöзлы, кодъяс видзöдöны вермытöм челядь бöрся, пособиесö кыпöдöмыс, олан жырйысь да коммунальнöй услгаясысь мынтысьöм кузя социальнöй отсöг сетан мераяссö кольöмыс тöдчымöн бурмöдасны вермытöм челядь быдтысь семьяяслысь сьöм серти олöмсö.

Сэтшöм психологическöй аспект, мый вермытöм челядя семьяяс лоöны пöдсаöн, кольö решиттöм. Татшöмторйыс ёнджыкасö лоö сы вöсна, мый ачыс кагаыс комплексуйтö, сiйö полö сёрнитны дзоньвидза аскоддьöмыскöд, асьсö на дорын донъялö зэв омöля, а сiдзжö семьяö пырысьясыс комплексуйтöны: полöны аслас кага вöсна, оз кöсйыны öтлаастины сiйöс дзоньвидза челядькöд, оз лыддьыны семьясö тырвыяöн да с.в. Та вöсна семьяыс да сылöн медматыссаясыс олöны öтдортчöмöн, социальнöй йитöдъястöг, абу позянлуныс гöгöрвоны öнiя, пыр вежсяна олöмсö, мый вайöдö выль мытшöдъясö.

Россия Федерацияын экономическöй да социально-культурнöй трансформацияяс, социальнöй юкöнын законодательство вежсьöм вöсна Коми Республикаын бöръя 10 вонас реорганизуйтiсны медико-социальнöй экспертиза служба, содiсны олысьяслы социальнöй отсöг сетан стационарнöй учреждениеяс, гортъясын социальнöй отсöг сетан юкöнъяс, содiс вермытöмъяслы сетöм техническöй отсасян (компенсаторнöй) средство лыдыс да бурмис налöн качествоыс, лöсьöдiсны мераяс, мый отсöгöн вермытöмъяслöн эм позянлун пырöдчыны инфраструктураö.

Вермытöмöн лоысь мортлы вермытöмлуныс – олöмын выль тшупöд: вежсьö велалöм оланногыс, торксьö социальнöй йитöд системаыс, мöд пöлöсöн лоö обществоын мортлöн статусыс, биологическöй да социальнöй коланлун збыльмöдöм вылö артмöны мытшöдъяс.

Челядьлöн вермытöмлун тöдчымöн дзескöдö налысь оланногсö, лоö социальнöй дезадаптация, мый вöсна найö кольччöны сöвмöмын да быдмöмын, оз вермыны асьнысö контролируйтны, а сiдзжö водзö вылö асьнысö могмöдны, ветлöдлыны, олöмын гöгöрвоны, велöдчыны, варовитны, уджавны. Сы могысь, медым вермытöм челядь велалiсны овны социальнöя, пыртны найöс общественнöй системаö, колöны содтöд мераяс, сьöм. Татшöм мераяссö лöсьöдöм могысь колö тöдны, мый вылö социальнöй реабилитацияыс подуласьö, кутшöм сылöн могъясыс да сюрöсыс.

Вермытöмъясöс реабилитируйтöм – тайö медицинскöй, психологическöй, социально-экономическöй, педагогическöй, производственнöй, бытöвöй мероприятиеяслöн комплекснöй система да мукöд мероприятие. Вермытöмъясöс реабилитируйтöмыс веськöдöма абу сöмын дойдана сьöкыдлунъяссö бырöдöм вылö, но и миян гöгöртасын коньыдджыка овмöдчöм могысь найöс велöдöм вылö.

Вермытöм челядьлы, кодъяслöн психикаыс торксьöма да тöдчымöн торксьöма, кодъясöс пыр колö дöзьöритны да видзöдны, Коми Республикаын уджалö абу тырвыйö мывкыда челядьлы кык керка-интернат (Сыктывкар, Печора к.).

2010 вося кöч тöлысь 1 лун вылö челядьлöн кык керка-интернатын олö 496 вермытöм, на пöвстын 219 инвалид челядь (44 прöчент):

«Абу тырвыйö мывкыда челядьлы Печораса челядь керка» Коми Республикаса государственнöй учреждениеын 78 олысь пöвстын 57 – тайö мывкыдын ёна кольччысь вермытöм челядь, велöдны найöс он вермы;

«Абу тырвыйö мывкыда челядьлы Кöджпомса керка-интернат» Коми Республикаса государственнöй учреждениеын 418 олысь пöвстын 162 – тайö 18 арöсöдз вермытöм челядь.

Учреждениеяссö лöсьöдöма сы могысь, медым нуöдны некоммерческöй сяма медико-социальнöй удж да овмöдны сэтчö 4-сянь 18 арöсöдз да ыджыдджык вермытöм челядьöс пыр олöм вылö, кодъяс мыйтакö асьнысö могмöдöны либö ньöти оз вермыны асьнысö могмöдны да на бöрся пыр колö видзöдны, бытöвöя да медико-социальнöя могмöдны, сетны реабилитационнöй услугаяс да нуöдны социально-трудöвöй адаптация.

«Абу тырвыйö мывкыда челядьлы Кöджпомса керка-интернат» Коми Республикаса государственнöй учреждениеын реабилитируйтан вынйöрсö тöд вылö босьтöмöн нуöдöны вермытöм челядьлысь торксьöм фонкцияяссö бергöдöм либö компенсируйтöм вылö уджъяс, велöдöны найöс овны социумын. Та могысь учреждениеын вермытöм челядькöд уджалöны уджтас серти, сы лыдын:

1) школаöдзса арлыда абу тырвыйö мывкыда челядьöс быдтöм кузя (АПН, СССР 1983 во);

2) ёна абу тырвыйö мывкыда челядьöс велöдöм да быдтöм кузя (АПН, СССР 1983 во);

3) сöвмöмын тырмытöм позянлуна челядьöс уджавны да уджсикасö велöдöм кузя;

4) авторскöй уджтасъяс, кутшöмъясöс дасьтiсны челядь керкаса педагогъяс (вылынджык индöм уджтасса авторъяслы Коми Республикаса йöзöс велöдан да вылыс тöдöмлуна министерстволöн республиканскöй экспертнöй сöвет сетiс авторскöй статус сетöм йылысь эскöдангижöд):

а) тырмытöм интеллекта томуловöс уджалан специальносьтъясö велöдöм кузя;

б) социально-бытöвöя овны вöлöдöм кузя;

в) «Вывлань туй» серпасасян удж кузя.

«Абу тырвыйö мывкыда челядьлы Кöджпомса керка-интернат» Коми Республикаса государственнöй учреждениеын реабилитируйтан уджсö нуöдöны этапъясöн сы серти, кутшöм арлыдыс вермытöм челядьлöн да налöн позянлуныс:

I этап – 4-сянь 8 арöсöдз челядьöс школаöдз велöдöм да быдтöм;

II этап – 8-сянь 16 арöсöдз арлыда челядьлы, кодъяс психика боксянь асланыс сöвман тшупöд серти вермöны велöдчыны ичöт класса торъя уджтас кузя, школаса тöдöмлунъяс сетöм;

III этап – социальнöй адаптация (16 – 18 арöс да гырысьджык) – физическöй да психическöй позянлунъяс тöд вылö босьтöмöн быдтасъясöс уджавны велöдöм.

Сыкöд тшöтш абу тырвыйö мывкыда вермытöм челядьöс реабилитируйтöмын аслыспöлöслун вöснаыс материально-техническöй да методологическöй подувсö колö пыр выльмöдны.

Тайö мытшöдъяссö мыйтакö решайтöны 2007 – 2010 вояс вылö «Россияса челядь» федеральнöй торъя мога уджтасса мероприятиеяс олöмö пöртöмöн. Федеральнöй торъя мога уджтаслöн медшöр мероприятиеяс – олысьяслы социальнöй отсöг сетан учреждениеяс реабилитационнöй оборудованиеöн могмöдöм, сылысь материально-техническöй подувсö ёнмöдöм (реабилитационнöй оборудованиесö, мый адаптируйтöма вермытöм челядьöс нуöм-вайöм вылö да с.в.) сы могысь, медым лöсьöдны условиеяс вермытöм челядькöд мероприятиеяс нуöдöм вылö, кутшöмъяс отсаласны микро- да макросоциумын интеграция да адаптация удж нуöдiгöн.

2009 вося рака тöлысьын «Абу тырвыйö мывкыда челядьлы Кöджпомса керка-интернат» Коми Республикаса государственнöй учреждение Россия Федерацияса йöзлысь дзоньвидзалун видзан да налы отсöг сетан министерстволöн Олысьяслы социальнöй отсöг сетан департамент отсöгöн босьтiсны да оборудуйтiсны компьютернöй класс «Öтуввезö» пыртöмöн 8 уджалан местаöн. 2010 вося кöч тöлыссянь сэнi велöдчöны 92 быдтас, сы лыдын дистанционнöя, мый лыддьыссьö кыдзи инновационнöй удж абу тырвыйö мывкыда вермытöм челядь серти.

Коми Республикаса республиканскöй бюджет сьöм тшöт весьтö тайö уджлöн туйвизьыс збыльмöдсьö «Коми Республикаын семьялысь да челядьлысь оласног бурмöдöм кузя действиеяс план» Коми Республикаса йöзлы отсöг сетан агентстволöн ведомственнöй торъя мога уджтас серти, кытчö пырöны сы лыдын татшöм мероприятиеяс:

1) котыртны «Дзескöдöм позянлуна челядьлы да томуловлы И.П. Морозов нима реабилитируйтан шöрин» Коми Республикаса государственнöй учреждение подув вылын вермытöм челядьöс видзан уджтас комплекс (2007 – 2009 воясся гожся кадколастö вей ылдöс да опорно-двигательнöй аппарат висьöмъясöн нёрпалысь 150 вермытöм кага бурдöдчисны вылынджык индöм учреждение подув вылын);

2) сы могысь, медым бурджыка сетны реабилитационнöй услугаяс, олысьясöс социальнöя могмöдан государственнöй учреждениеяслы ньöбны торъя авторанспорт, кутшöмöс адаптируйтöма вермытöм челядьöс нуöм-вайöм вылö (2007 – 2009 воясö ньöбöма 3 торъя транспорт средство).

«2007 – 2009 вояс вылö Коми Республикаса олысьясöс социальнöя могмöдан учреждениеясса медицина удж лицензируйтöм йылысь» Коми Республикаса йöзлы отсöг сетан агентстволöн ведомственнöй торъя мога уджтас серти Коми Республикаса республиканскöй бюджет сьöм тшöт весьтö (ставнас – 857,4 сюрс шайт) кыпöдöма квалификациясö 110 специалистлысь, кодъяс сетöны реабилитационнöй услугаяс; олысьясöс социальнöя могмöдан учреждениеяс могмöдöма реабилитационнöй оборудованиеöн ставнас – 361,5 сюрс шайт.

Такöд öттшöтш общество сöвман выль этапын лоис коланлун бурмöдны реабилитационнöй мероприятиеяслысь критерийяссö абу тырвыйö мывкыда инвалид челядь серти, кодъясöс быдтöны разнöй ведомствоувса торъя учреждениеясын. Вылынджык индöм вермытöм челядьлы комплекснöй реабилитация нуöдöм бöрын бöръя помшуöмнас лоö найöс 18 арöс тырöм бöрын семьяясö (либö вежысь семьяясö) найöс овмöдöм.

Олöма гражданалысь, сы лыдын вермытöмъяслысь олöмсö бурмöдöм, öта-мöдлы отсöг сетан традицияяс ёнмöдöм, öткöн олöм öлöдöм могысь, гортъясаныс пöрысьяс да вермытöмъяс бöрся дöзьöритны ышöдöм могысь республикаын примитöма «Коми Республика мутасын олöма гражданаöс да вермытöмъясöс дöзьöритöм да отсöг сетöмкöд йитчöм öткымын юалöм йылысь» Коми Республикаса 2009 во сора тöлысь 6 лунся 68-РЗ №-а Оланпас, кодi пырис олöмас 2009 вося моз тöлысь 1 лунсянь.

Тайö Коми Республикаса Оланпасыс урчитö олöма граждана да I да II группаса вермытöмъяс бöрся, кодъяс бурдöдан учреждениелöн помшуöм серти нуждайтчöны стационарнöя социальнöя могмöдöмын, кодъяс олöны öтнаныс да налöн рöдвужсянь да оланпас серти мукöд йöзсянь отсöгыс абу, дöзьöритöм да налы отсöг сетöм кузя удж нуöдан пöрадок гражданаöн, кодъяс лыддьöдлöм гражданалы оз лоны рöдвужöн, а сiдзжö содтöд социальнöй гарантияяс быд тöлысся сьöмöн ошкöм йöзлы, кодъяс дöзьöритöны уджавны вермытöм гражданаöс да сетöны налы отсöг.

Уджавны вермытöм гражданин да морт костын, кодi уджавны вермытöм гражданинöс дöзьöритö да сетö сылы отсöг, оформитöны куимладорса гражданско-правовöй сяма сёрнитчöм, öтиладорсяньыс кодлöн лоö Коми Республикаса олысьясöс социальнöя могмöдан государственнöй учреждение. 2011 вося тöвшöр тöлысь 1 лун вылö республикаын кырымалöма уджавны вермытöм гражданаöс дöзьöритöм да налы отсöг сетöм кузя 262 сёрнитчöм. 2011 во вылö Коми Республикаса республиканскöй бюджетын вылынджык индöм Коми Республикаса Оланпас збыльмöдöм вылö артыштöма 25,2 млн.шайт.

Сы могысь, медым решитны «Абу тырвыйö мывкыда челядьлы Кöджпомса керка-интернат» Коми Республикаса государственнöй учреждениеын быдмысь абу тырвыйö мывкыда вермытöм челядьöс, кодъяслöн эм реабилитация вылö тырвыйö позянлун 18 арöс тырöм бöрын ас кежысь (мыйтакö ас кежысь) олöм вылö (сы лыдын «Коми Республика мутасын олöма гражданаöс да вермытöмъясöс дöзьöритöм да отсöг сетöмкöд йитчöм öткымын юалöм йылысь» Коми Республикаса Оланпас серти), колö примитны «Верма овны ас кежысь (2011 – 2013 вояс)» Коми Республикаса региональнöй уджтас (водзö – Уджтас).

2010 вося кöч тöлысь 1 лун вылö Коми Республикаын уджалö верстьö йöзлы психоневрологическöй нырвизя 5 керка-интернат, кодлöн подув вылын лöсьöдöма 1798 койка-места. Та дырйи верстьö йöзлы психоневрологическöй нырвизя керка-интернатö овмöдчöм вылö республиканскöй öчередносьтыс зэв ыджыд (2008 вося тöвшöр тöлысь 1 лун вылö – 314 морт, 2009 вося тöвшöр тöлысь 1 лун вылö – 237 морт, 2010 вося кöч тöлысь 1 лун вылö – 137 морт). Тадзикöн, «Абу тырвыйö мывкыда челядьлы Кöджпомса керка-интернат» Коми Республикалöн государственнöй учреждениеса 18 арöс тырöм бöрын быдтасъяс збыль вылын «содтасны» психоневрологическöй нырвизя керка-интернатъяслысь öчередносьтсö.

Уджтасса да торъя мога методыс сетас позянлун öтувтны да координируйтны Коми Республикаса олöмö пöртысь колана власьтлысь, а сiдзжö мукöд колана ведомстволысь вынъяссö сы могысь, медым решитны вермытöм челядя семьяяслысь торйöдчöмсö бырöдöм, накöд социальнöй интеграция удж нуöдöм, абу тырвыйö мывкыда вермытöм челядьöс уна ногöн олöмын овмöдöм вылö могъяс.

2007 – 2009 воясся кадколастö «Абу тырвыйö мывкыда челядьлы Кöджпомса керка-интернат» Коми Республикалöн государственнöй учреждениеса быдтасъясöс олöмын овмöдöмсö анализируйтöмыс лоö татшöм:

|  |  |  |  |  |
| --- | --- | --- | --- | --- |
| Д/в № | Керка-интернатса быдтасъясöс олöмын овмöдöм | 2007 во | 2008 во | 2009 во |
| 1. | Бать-мам семьяö бöр овмöдöм, морт | 5 | 3 | 8 |
| 2. | Психоневрологическöй интернатъясö овмöдöм, морт | 8 | 41 | 11 |

Öтлааститöмöн анализируйтöмыс петкöдлö: керка-интернатъясысь абу тырвыйö мывкыда быдтасъясöс верстьö йöзлы керка-интернатъясö вуджöдöмыс лоö медся тшöкыда паныдасьлана олöмын овмöданногöн.

Такöд тшöтш колö сöвмöдны абу тырвыйö мывкыда челядьлы керка-интернатса быдтасъясöс семьяясö овмöдöм. Колö пасйыны, мый 2010 вося кöч тöлысь 1 лун вылö «Абу тырвыйö мывкыда челядьлы Кöджпомса керка-интернат» Коми Республикаса государственнöй учреждениеын став бытасъяс лыд серти 134 морт лоöны сирöта челядьöн.

Сы могысь, медым «Абу тырвыйö мывкыда челядьлы Кöджпомса керка-интернат» Коми Республикаса государственнöй учреждениеса быдтасъясöс дасьтыны ас кежысь олöм вылö 18 арöс тырöм бöрын, колö нуöдны реабилитационнöй мероприятиеяс комплекс.

Вермытöм челядьöс реабилитируйтны колö кагаöс бытöвöй да профессональнöй удж йылысь тöдöмлунъяс сетöмöн сылысь физическöй, психологическöй да социальнöй позянлунъяс серти микро- да макросоциальнöй гöгöртассö тöд вылö босьтöмöн.

«Абу тырвыйö мывкыда челядьлы Кöджпомса керка-интернат» Коми Республикаса государственнöй учреждениелöн öнiя подув вылын эм позянлун сöвмöдны да пыртны уджавны велöдан, уджсикасъясö велöдан уджтас: санитарка-пелькöдчысьö, сöвтысь-ректысьö, дворникö, песласянiнö уджалысьö, тасьтi-пань мыськысьö, вурсьысьö, столярö, кöм дзоньталысьö да штукатур-малярö, а сiдзжö видз-му овмöсса öткымын уджö велöдöм.

Таысь кындзи, учреждениеын уджалö творческöй, спортивнöй реабилитация уджтас; котыртöма «Смешинка» театральнöй студия – самодеятельнöй театр, кöнi участвуйтöны ыджыдджык арлыда быдтасъяс; быдтасъяс участвуйтöны волонтёръяскöд öтувъя мероприятиеясын, лöсьöдöма том йöзлы кафе, вочасöн лöсьöдöны «Вермытöмъяслы туризм» уджтас.

Абу тырвыйö мывкыда инвалид челядьöс реабилитируйтöмын бöръя помшуöмöн лоö кагаöс кыдзи позьö социальнöя адаптируйтны, медым сетны 18 арöс тырöм бöрын сылы позянлун овны ас кежысь бытöвöй, общественнöй да профессиональнöй олöмын кужанлунсö сöвмöдöмöн.

Кагалысь дзоньвидзалунын дзескöдöм позянлунсö позьö компенсируйтны социальнöй службаяс пыр Уджтасса медшöр могъяссö збыльмöдöмöн:

1) тöдмавны, кутшöм вермытöм челядьлöн эм реабилитационнöй позянлун, мый вöсна позьö овны ас кежысь;

2) Коми Республикаса олысьяслы социальнöй отсöг сетан системаса инвалид челядьлöн интернат учреждениеясын ас кежысь олöм вылö вермытöм челядьöс дасьтöм кузя реабилитационнöй система лöсьöдöм;

3) сы могысь, медым вермытöм челядь вермисны уджавны, уджсикас серти да удж кузя тöдöмлунъяс сетöм;

4) Коми Республикаса олысьяслы социальнöй отсöг сетан системаса инвалид челядьлöн интернат учреждениеясса быдтасъясöс велöдöм сы серти, кыдзи позьö овмöдчыны;

5) Коми Республикаса олысьяслы социальнöй отсöг сетан системаса инвалид челядьлöн интернат учреждениеясса быдтасъяслы содтöд социальнöй отсöг сетöм;

6) абу тырвыйö мывкыда вермытöм челядьöс реабилитируйтан да содтöд социальнöй отсöг сетан юалöмъяс кузя юöртан да методика боксянь региональнöй позянлун лöсьöдöм.

Тадзикöн, тайö Уджтас лöсьöдöм вылö подувнас индöма уджтасса да торъя мога метод, мый серти олысьяслы социальнöй отсöг сетан интернат сяма учреждениеясын быдмысь вермытöм челядьлысь мытшöдъяссö позяс комплекснöя решитны, координируйтны колана ведомствояслысь да учреждениеяслысь уджсö, сöвмöдны вермытöм челядь реабилитируйтан юкöнын öтйöза öтувъяслысь йитöдъяссö. Уджтас збыльмöдöм серти артыштöма нуöдны бур мероприятиеяслысь мониторинг лöсьöдöм индикаторъяс подув вылын, кутшöмъяс колöны Уджтасса мероприятиеяс збыльмöдiгöн шöракостса помшуöмъяссö тöдмалöм да колана корректировкаяс нуöдöм вылö.

Уджтас примитöмлöн выльторйыс да коланногыс петкöдчö сыын, мый:

1) отсöгсö сетöны да социальнöй реабилитациясö нуöдöны оз сöмын вермытöм кагалы, но и став семьялы, кöнi сiйö быдмис керка-интернатö овмöдтöдз;

2) абу тырвыйö мывкыда вермытöм челядьöс олöмас овмöданногыс содас;

3) вермытöм челядьöс ас кежысь овмöдöмын быдтыны да велöдны вермасны оз сöмын биологическöй бать-мам, но и «патронатнöй семья»;

4) вермытöм челядя семьяяслысь мытшöдъяс решитны позяс öнiя технологияяс да инновация отсöгöн;

5) Уджтасса мероприятиеяссö веськöдöма арталöм помшуöмъяс збыльмöдöм вылö, мый донъялöма торъя мога петкöдланторъясöн да индикаторъясöн.

Уджтасса мероприятиеяссö збыльмöдöмыс сетас позянлун бурмöдны «Абу тырвыйö мывкыда челядьлы Кöджпомса керка-интернат» Коми Республикаса государственнöй учреждениелысь реабилитационнöй (материально-техническöй да методологическöй) подувсö тöдчымöн дженьыд кадколастö, отсалас кыпöдны абу тырвыйö мывкыда челядьöс, сы лыдын бать-мам дöзьöртöг кольöм челядьöс реабилитируйтан качествосö да бурлунсö, нуöдны вермытöм челядьлы социальнöй реабилитация да öнiя социумын налы интеграция, а сiдзжö вежны öнiя обществолысь абу тырвыйö мывкыда йöз дорö видзöдлассö.

Вылынджык индöм серти колö быть вынсьöдны тайö Уджтассö.

II. Уджтаслöн медшöр мог да могъяс

Уджтаслöн медшöр мог – кыдз позьö ёнджыка сöвмöдны вермытöм кагаöс сы могысь, медым сiйö 18 арöс тырöм бöрын вермис овны ас кежысь.

Уджтаслöн могъяс:

1) тöдмавны, кутшöм вермытöм челядьлöн эм дзоньвидзалун бурмöдöм вылö позянлун, медым овны ас кежысь;

2) лöсьöдны Коми Республикаса олысьяслы социальнöй отсöг сетан системаса вермытöм челядьлöн интернат учреждениеясын вермытöм челядьöс ас кежысь олöм вылö дасьтöм кузя реабилитация система;

3) велöдны вермытöм челядьöс уджсикас серти кужанлунö сы могысь, медым найö вермисны уджавны;

4) сöвмöдны Коми Республикаса олысьяслы социальнöй отсöг сетан системаса вермытöм челядьлöн интернат учреждениеясса быдтасъяслы овмöдчанног;

5) содтöд социальнöя отсавны Коми Республикаса олысьяслы социальнöй отсöг сетан системаса интернат учреждениеясса быдтасъяслы;

6) котыртны абу тырвыйö мывкыда вермытöм челядьлы реабилитируйтан да содтöд социальнöй отсöг сетан юалöмъяс кузя юöртан да методика боксянь региональнöй удж.

III. Уджтас збыльмöдан кадколаст

Уджтас кутас збыльмöдсьыны 2011 восянь 2013 воöдз кадколастö бöръясö пыртöмöн.

Уджтас кутас збыльмöдсьыны öти этапöн:

Уджтассö кадысь водз дугöдан условиеясöн лоöны кадысь водз сiйöс збыльмöдöм либö лоöмторъяс артмöм, кутшöмъяс вöсна вынсьöдöм Уджтассö вежасны либö киритасны.

IV. Уджтасса мероприятиеяслöн система

Уджтасса мероприятиеяслöн система збыльмöдсьö Уджтасса могъяс серти татшöм медшöр туйвизьяс кузя.

1. Ас кежысь олöм вылö вермытöм челядьлысь дзоньвидзалун бурмöдöм вылö позянлунсö тöдмалöм.

Пуктöм могсö збыльмöдöм вылö планируйтöны лöсьöдны реабилитационно-диагностическöй лаборатория сы могысь, медым тöдмавны «Абу тырвыйö мывкыда челядьлы Кöджпомса керка-интернат» Коми Республикаса государственнöй учреждениеын быдмысь вермытöм челядьлысь реабилитационнöй позянлун тшупöдсö; индöм вермытöм челядь вылö учреждениепытшса электроннöй даннöйяс база лöсьöдöм; збыльмöдöм реабилитационнöй мероприятиеяс бöртасъяслысь бурлунсö комплекснöй донъялан система дасьтöм да лöсьöдöм: вермытöм челядьлысь реабилитационнöй позянлун тшупöд тöдмалöм вылö реабилитационн-диагностическöй лаборатория восьтöмсö думайтöны вынсьöдны тшöктöдöн, могмöдны сiйöс компьютернöй уджтасöн да методическöй материалъясöн, мый подув вылын «Абу тырвыйö мывкыда челядьлы Кöджпомса керка-интернат» Коми Республикаса государственнöй учреждениеса специалистъяслы нуöдны диагностическöй мероприятияс сы могысь, медым тöдмавны, кутшöм вермытöм челядьлöн эм реабилитационнöй позянлун водзö вылö ас кежысь олöм вылö, лöсьöдны татшöм челядьлысь электроннöй даннöйяс база, кöнi кутасны индыссьыны медводдза даннöйяс да проект збыльмöдiгöн вежсьöм даннöйяс.

Тайö мероприятиесö збыльмöдöм вылö планируйтöны ньöбны Пикö воöм челядьлы отсöг сетан фондлöн сьöм тшöт весьтö (водзö – Фонд):

1) специалистлы уджалан места оборудуйтöм вылö мебель (компьютернöй пызан, компьютернöй креслö);

2) оргтехника (компьютернöй станция: системнöй блок, монитор, клавиатура, мышь; многофункциональнöй устройство);

3) методическöй инструментарий (Векслерлысь тест, диагностика мероприятиеяс нуöдöм вылö да даннöйяс обработайтöм вылö методическöй литература, диагностика кузя методикаяс). Методикаöн могмöдöмыс йитчöма сыкöд, мый тайö юалöм кузя абу профессиональнöй торъя литература, Коми Республика мутасын абуöсь тайö туйвизь кузя уджсö нуöдысь научнöй заведениеяс. Таысь кындзи, сы вöсна, мый Коми Республика ылын федеральнöй шöринысь, абу позянлуныс мöдöдны специалистъяссö велöдчыны шöр ВУЗъясö да мукöд велöдан заведениеö. Методика боксянь литература сетас позянлун унджык специалистлы сетны абу тырвыйö мывкыда вермытöм челядькöд уджалiгöн öнiя реабилитационнöй технологияяс кузя тöдöмлунъяс.

Тайö мероприятиеяс серти позяс тöдмавны, кутшöмöсь быдтасъяслöн социальнöй, социально-бытöвöй, социально-трудöвöй, велöдчан, спортивнöй, творческöй адаптация навыкъяс; тöдмавны, кутшöм вермытöм челядьлöн эм реабилитационнöй позянлун, медым босьтны тöдöмлунъяс да велöдчыны овны ас кежысь (мыйтакö ас кежысь), сы лыдын бать-мам (найöс вежысь) семьяясын; лöсьöдны вермытöм челядьлы, кодъяслöн эм тырвыйö позянлун овны ас кежысь социумын, учёт нуöдан система; донъявны нуöдöм реабилитационнöй мероприятиеяслысь бурлунсö.

Челядьлы, кодъясöс бöръясны диагностическöй мероприятиеяс нуöдöм бöрын, дасьтöма да кутас збыльмöдсьыны быдöнлы торъя реабилитационно-коррекционнöй комплекснöй уджтас ас кежысь олöм вылö.

2. Коми Республикаса олысьяслы социальнöй отсöг сетан системаса вермытöм челядьлöн интернат учреждениеясын вермытöм челядьöс ас кежысь олöм вылö дасьтöм кузя реабилитация системаö пырö:

1) асьнысö могмöдан, ас сöстöмлун бöрся видзöдан, овмöс да быт уджын да социально-бытöвöй олöмын тöдöмлунъяс сетöм кузя комплекснöй методика лöсьöдöм да пыртöм – «Абу тырвыйö мывкыда челядьлы Кöджпомса керка-интернат» Коми Республикаса государственнöй учреждение подув вылын вермытöм челядьöс кутасны велöдны видзöдан мультимедийнöй материалъяс отсöгöн, а сiдзжö лöсьöдасны «вузасянiн», «банк», «улича» модульяс да на подув вылын кутасны нуöдны абу тырвыйö мывкыда челядьöс овмöс да быт уджын да социально-бытöвöй олöмын асьнысö могмöдöм кузя практическöй занятиеяс;

2) патолого-диагностическöй методикаяс пыртöм сы могысь, медым тöдмавны, дасьöсь-ö психологическöя вермытöм челядьыс велöдчыны лыддьысьны, артасьны, гижны да кужны вöдитчыны компьютерöн – «Абу тырвыйö мывкыда челядьлы Кöджпомса керка-интернат» Коми Республикаса государственнöй учреждение подув вылын пыртны да збыльмöдны вермытöм челядьöс лыддьысьны, артасьны гижны да компьютерöн кужны велöдчöм вылö психологическöя дасьлунсö тöдмалöм кузя выль диагностика методикаяс проект збыльмöдiгöн да водзö вылö тöдмасян да сöвмöдан компьютернöй уджъяс, петкöдлан-видзöдан материалъяс, сöвмöдан ворсöмъяс ньöбöмöн да вöдитчöмöн сы могысь, медым стöчджыка тöдмавны абу тырвыйö мывкыда быд вермытöм челядьлысь психологическöя велöдчыны дасьлунсö;

3) «Вермытöм челядьöс мортöс ёнмöдан да спорт средствоясöн реабилитируйтöм»; «Психолого-педагогическöй реабилитация» технологияяс да методикаяс лöсьöдöм да уджö пыртöм; «Театр студия» социокультурнöй реабилитация технология пыртöм – «Абу тырвыйö мывкыда челядьлы Кöджпомса керка-интернат» Коми Республикаса государственнöй учреждение подув вылын кутасны реабилитируйтны мортöс ёнмöдан да спорт средствоясöн учреждение выль оборудование ньöбöмöн, сы лыдын быдтасъяслысь дзоньвидзалун бурмöдöм могысь ывла вылын занятиеяс нуöдöм вылö; сiдзжö «Томуловлы конноспортивнöй школа» челядьлы содтöд тöдöмлун сетан Коми Республикаса государственнöй велöдан учреждение подув вылын проект збыльмöдан став кадколаст чöжöн котыртны да нуöдны реабилитациясö иппотерапия методöн; психолого-педагогическöй реабилитация нуöдöм могысь пыртасны ньöбöм оборудованиеясöн вöдитчöмöн выль сикас занятиеяс абу тырвыйö мывкыда вермытöм челядьлысь вниманиесö вежöмöн (удж сикассö вежöмöн) занятиеяслысь коланлунсö бурöмöм вылö; сы могысь, медым быдтасъяслы сетны колана поло-ролевöй поведение, прöст кад коллялан, социальнöй йитöд кутан, быдöнлы асьнысö доръян навыкъяс, сетны отсöг ассьыныс мытшöдъяс решитöмын асвежöртан тшупöд кыпöдöмын, планируйтöны ньöбны Фонд тшöт весьтö Монтессори кабинетö; сенсорнöй комнатаö реабилитационнöй оборудование, мебель; «Абу тырвыйö мывкыда челядьлы Кöджпомса керка-интернат» Коми Республикаса государственнöй учреждение подув вылын быдтасъяслысь творческöй позянлунсö збыльмöдöм вылö лöсьöдны да могмöдны коланаторъясöн театр студия, мый могысь ньöбны торъя оборудование (сы лыдын гожся эстрада), учреждениеса уджалысьяс да быдтасъяс отсöгöн вурны театральнöй костюмъяс, а сiдзжö котыртны да нуöдны концертъяс, кöнi кутасны участвуйтны вермытöм челядь, сы лыдын нуöдны найöс Коми Республикаса велöдан учреждениеяс да культура учреждениеяс подув вылын;

4) «Абу тырвыйö мывкыда челядьлы Кöджпомса керка-интернат» Коми Республикаса государственнöй учреждение подув вылын вермытöм челядьлысь дзоньвидзалун видзöм да бурмöдöм вылö выль   
физиотерапевтическöй методикаяс пыртöм – сы вöсна, мый абу тырвыйö мывкыда вермытöм челядь вылö, кодъяс быдмöны интернат-керкаын, проект збыльмöдiгöн содö нагрузкаыс, колö ёнмöдны налысь дзоньвидзалунсö, сы могысь колö ньöбны интернат-керкалы медицинскöй реабилитационнöй оборудование да паськöдны быдтасъяслы медицина боксянь реабилитируйтан лыддьöгсö да сикассö.

Сы могысь, медым быдтасъяслöн организмыс бурджыка уджалiс, висьöмыс эз зэлав, юр вежöрыс да уджавны вермöмыс бурмис, дзоньвидзалуныс ёнмис, адаптируйтан позянлуныс кыптiс, «Абу тырвыйö мывкыда челядьлы Кöджпомса керка-интернат» Коми Республикаса государственнöй учреждениелы Фондса сьöм тшöт весьтö планируйтöны ньöбны татшöм оборудование: спелеокамера, ваöн бурдöдан кафедра, ваын душ-массаж вöчöм вылö ванна, тренажёръяс, ингаляция вöчан аппарат, кислород сетан оборудование, нуга-бест крöвать, «Атлант» нейроортопедическöй реабилитационнöй пневмокостюм, пневмокомпрессорнöй блок, юр кутан фиксатор, нейросенсорнöй висьöмъяса челядьлы эрготерапия вылö оборудование да интерактивнöй панельяс, ММВТ аппарат.

3. Вермытöм челядьöс уджавны велöдöм вылö уджсикасъясын тöдöмлунъяс сетöм. Та могысь планируйтöны лöсьöдны «Уджавны велöдöм вылö уджсикасъясын тöдöмлунъяс сетöм» мастерскöйяс комплекс «Садын да град вылын удж. Быдмöг вöдитöм», «Столярнöй удж», «Предметно-практическöй удж да киöн вöчан удж»; «Пу вылын серпас»; «Картонысь вöчан удж» уджтасувъясöн.

Уджсикасъяс да удж кузя реабилитируйтан комплекснöй уджтас планируйтöны збыльмöдны сы могысь, медым быдтасъяслы сетны «быдмöг вöдитöм», «столяр», «вурсьысь» специальносьтъяс серти уджалöм могысь уджсикасын водзвывса да уджсикасö тöдöмлунъяс, нуöдны трудотерапия. Сiйöтор, мый быдтасъяс босьтöны уджсикасын кужöмлунъяс да тöдöмлунъяс, сетö налы позянлун уджавны кыдзи «Абу тырвыйö мывкыда челядьлы Кöджпомса керка-интернат» Коми Республикаса государственнöй учреждениеын, сiдзи и Коми Республикаса мукöд учреждениеын (организацияын).

Уджтас серти Фондлöн сьöм вылö планируйтöны ньöбны «Абу тырвыйö мывкыда челядьлы Кöджпомса керка-интернат» Коми Республикаса государственнöй учреждениелöн теплицаясö вевтьöд материал, стройматериал, сад да град йöр инвентар, кöйдыс, багетнöй рамкаяс вöчöм вылö фрезер, фанера, столярнöй мастерскöйясö кыдз пу пöв, вурсян машинаяс, оверлог, вышивайтчöм да кипомся удж вылö вурсян фурнитура, донöдöм кöртöн пу серлöдлöм вылö прибор, пу вылын серпас вöчöм вылö материал, бумага вундан машина. 136 вермытöм челядьöс артавсьö велöдны уджö.

4. Коми Республикаса олысьяслы социальнöй отсöг сетан системаса вермытöм челядьлöн интернат учреждениеясса быдтасъяслы овмöдчанног сöвмöдöм.

Тайö могсö збыльмöдöм могысь артавсьö восьтны «Абу тырвыйö мывкыда челядьлы Кöджпомса керка-интернат» Коми Республикаса государственнöй учреждение подув вылын бать-мамлы, рöдвужлы школаяс сы могысь, медым нуöдны бать-мамлы, рöдвужлы, кодъяслöн индöм учреждениеын быдмöны вермытöм челядь, велöдан занятиеяс, консультацияяс, йöзлысь дзоньвидзалун видзан, йöзöс велöдан, йöзлы социальнöй отсöг сетан системаса специалистъясöс кыскöмöн школаяс. Тайö уджыс сетан позянлун кыпöдны бать-мамлысь сöвман тшупöдсö, сетас абу тырвыйö мывкыда вермытöм челядьöс социальнöя реабилитируйтан юкöнын торъя тöдöмлунъяс.

Сы могысь, медым пыртны «Абу тырвыйö мывкыда челядьлы Кöджпомса керка-интернат» Коми Республикаса государственнöй учреждениеын быдмысь вермытöм челядьлöн бать-мамкöд, рöдвужкöд велöдан занятиес нуöдiгöн öнiя методъяс, Фондса сьöм тшöт весьтö вылынджык индöм школалы артавсьö ньöбны мультимедийнöй оборудование (проектор, ноутбук).

Таысь кындзи, пуктöм могсö збыльмöдöм могысь артавсьö нуöдны абу тырвыйö мывкыда челядьöс быдтан, реабилитируйтан юалöмъясын бать-мамлысь психолого-педагогическöй компетентносьт тшупöдсö кыпöдöм кузя мероприятиеяс. Вермытöм челядьöс семьяö босьтöм вылö бать-мамöс ышöдны да босьтчöдны.

Тайö мероприятие збыльмöдöм могысь артавсьö ньöбны Фондса сьöм тшöт весьтö сёрнитöмöн да öта-мöдсö аддзöмöн йитöд лöсьöдöм вылö оборудование быдтас, сылöн бать-мам, керка-интернатса специалистъяс костын Skype уджтас отсöгöн (веб-камераяс; мультимедийнöй гарнитура (наушникъяс+микрофон). Сiдзжö планируйтöны нуöдны бать-мамлы велöдчан семинаръяс.

Бать-мам да челядь костын йитöдъяссö бурмöдöм могысь, бать-мамлы, кодъяслöн эмöсь «Абу тырвыйö мывкыда челядьлы Кöджпомса керка-интернат» Коми Республикаса государственнöй учреждениеын быдмысь вермытöм челядь, планируйтöны нуöдны «Максаковка» республиканскöй реабилирируйтан шöрин» Коми Республикаса государственнöй учреждение подув вылын дзоньвидзалун бурмöдан курс. Дзоньвидзалун бурмöдан курс серти планируйтöны нуöдны мероприятиеяс бать-мамлöн да челядьлöн öтув участвуйтöмöн.

Сы могысь, медым «Абу тырвыйö мывкыда челядьлы Кöджпомса керка-интернат» Коми Республикаса государственнöй учреждение помалысьлы биологическöй семьяын вöлiны бур олан условиеяс, планируйтöны ньöбны мебель, бытöвöй техника.

Сiдзжö мог збыльмöдöм серти кутасны бöрйыны да дасьтыны сэтшöм гражданаöс, кодъяс кöсйöны лоны тöралысьясöн да попечительясöн, либö примитны семьяö быдтöм вылö Россия Федерацияса законодательствоöн урчитöм мукöд форма серти «Абу тырвыйö мывкыда челядьлы Кöджпомса керка-интернат» Коми Республикаса государственнöй учреждениеын быдмысь вермытöм челядьöс. Сы могысь, медым тöдмавны абу тырвыйö мывкыда челядьлы керка-интернатын быдмысь вермытöм челядьлысь лоны вермана тöралысьöс да попечительöс, артавсьö лöсьöдны методика боксянь инструментарий региональнöй могниторинг нуöдöм вылö.

Сы могысь, медым абу тырвыйö мывкыда челядьöс быдтан, реабилитируйтан юалöмъясын кыпöдны тöралысь да попечитель кандидатъяслысь психолого-педагогическöй компетентносьт тшупöдсö, вермытöм челядьöс семьяö босьтöм вылö кандидатъясöс бурджыка ышöдны да босьтчöдны, артавсьö Фондса сьöм тшöт весьтö нуöдны «Семьялы да челядьлы отсöг сетан республиканскöй шöрин», «Максаковка» республиканскöй реабилирируйтан шöрин» Коми Республикаса государственнöй учреждениеяс подув вылын велöдчан семинаръяс.

«Абу тырвыйö мывкыда челядьлы Кöджпомса керка-интернат» Коми Республикаса государственнöй учреждениеын быдмысь вермытöм челядьлöн тöралысь да попечитель кандидатъяссö ышöдöм могысь, а сiдзжö бать-мам да челядь костын йитöдъяссö бурмöдöм могысь сiдзжö планируйтöны котыртны йöзлысь дзоньвидзалун бурмöдан курс «Максаковка» республиканскöй реабилирируйтан шöрин» Коми Республикаса государственнöй учреждение подув вылын. Дзоньвидзалун бурмöдан курс серти планируйтöны нуöдны мероприятиеяс бать-мамлöн да челядьлöн öтув участвуйтöмöн.

Сы могысь, медым тöдмавны, ёна-ö дасьöсь тöралысь да попечитель кандидатъяс лоны бать-мамöн, артавсьö ньöбны Фондса сьöм тшöт весьтö «Бать-мамлун диагностика (Р.В. Овчаровалöн методика)» психологическöй тестъяс блоклысь компьютерöн обработайтан уджтас.

Сы могысь, медым абу тырвыйö мывкыда кагалы керка-интернатысь петöм бöрын овмöдчан семьяын вöлiны бур олан условиеяс, планируйтöны ньöбны олан жырйö мебель, небыд кöлуй, бытöвöй техника.

Мог збыльмöдiгöн кутасны бöрйыны да дасьтыны сэтшöм йöзöс, кодъяс кöсйöны дöзьöритны «Абу тырвыйö мывкыда челядьлы Кöджпомса керка-интернат» Коми Республикаса государственнöй учреждениеын быдмысь вермытöм челядьöс, кодъяслы тырис 18 арöс, да отсавны налы «Коми Республика мутасын олöма гражданалы да вермытöмъяслы дöзьöркöд да отсöг сетöмкöд йитчöм öткымын юалöм йылысь» 2009 во сора тöлысь 6 лунся 68-РЗ №-а Коми Республикаса Оланпас збыльмöдöм серти. А стöчджыка кö, артавсьö корсьны кандидатъясöс, абу тырвыйö мывкыда челядьлы керка-интернатса быдтасъяс бöрся видзöдны да налы отсöг сетны кöсйысь кандидатъяслы сетны социально-педагогическöй, социально-психологическöй, социально-правовöй отсöг. Кандидатъясöс ышöдöм могысь планируйтöны котыртны «Максаковка» республиканскöй реабилирируйтан шöрин» Коми Республикаса государственнöй учреждение подув вылын йöзлысь дзоньвидзалун бурмöдан курс.

Сы могысь, медым абу тырвыйö мывкыда 18 арöса вермытöм кагалöн, кодöс дöзьöритöны да кодлы сетöны отсöг вылынджык индöм Оланпас серти, вöлiны бур олан условиеяс, планируйтöны ньöбны олан жырйö мебель, небыд кöлуй, бытöвöй техника.

Пуктöм мог збыльмöдöм серти планируйтöны лöсьöдны олысьяслы социальнöй отсöг сетан системаса вермытöм челядьлöн интернат учреждениеясса быдтасъяслы, кодъяслы тырис 18 арöс да налöн ас кежысь олöм вылö эм тырмымöн социальнöй навыкъяс, социальнöй адаптация кузя группа модель (керка-интернат подув вылын): 2011 – 2012 воясын артавсьö нуöдны группа лöсьöдöм кузя дасьтысян уджъяс, корсьны методика боксянь материал, дасьтыны специалистъясöс, 2013 воын артавсьö лöсьöдны группасö, чукöртны челядьсö тайö группаас, туявны, кыдзи тайö группаас вермытöм челядьыс ас кежысь олöны, кодлöн помшуöмъяс серти лöсьöдны тайö уджлöн туйвизь серти методика боксянь вöзйöмъяс.

Мероприятие збыльмöдöм могысь артавсьö лöсьöдны «Абу тырвыйö мывкыда челядьлы Кöджпомса керка-интернат» Коми Республикаса государственнöй учреждение подув вылын торъя сетöм жыръясын быдтасъяс группа, кодъяслöн эм тырвыйö реабилитация вылö позянлун, медым нуöдны накöд ас кежысь олöм вылö социальнöй навыкъяс сетöм кузя мероприятиеяс комплекс. Учреждениеса специалистъяс тайö группа сертиыс кутасны туявны, кыдзи быдтасъяс ас кежысь олöны, медым тöдмавны, вермасны-ö челядьыс овны ас кежысь учреждениеысь бокын.

Социальнöй адаптация группаын ас кежысь (мыйтакö ас кежысь) олöм вылö условиеяс лöсьöдöм могысь артавсьö ньöбны Фондса сьöм тшöт весьтö бытöвöй техника, мый отсалас вермытöм челядьлы прöйдитны социальнöй адаптация интеллектульнöй позянлунсö тöд вылö босьтöмöн.

5. Коми Республикаса олысьяслы социальнöй отсöг сетан системаса интернат учреждениеясса быдтасъяслы содтöд социальнöй отсöг сетöм кузя мероприятиеяс. Коми Республикаса республиканскöй бюджет тшöт весьтö артавсьö лöсьöдны вермытöм челядьлы, кодъяс олöны ас кежысь (18 арöс тырöм бöрын медводдза во чöжöн), медико-психолого-педагогическöй отсöг сетан технология да збыльмöдны сiйöс; нуöдны мониторинг сы вылö, кыдзи интернат учреждение помалысьяс ас кежысь медводдза восö олöны; сетны медико-социальнöй, консультативнöй, психологическöй отсöг Коми Республикаса олысьяслы социальнöй отсöг сетан системаса вермытöм челядьлöн интернат учреждение помалысьяслы, кодъяс олöны ас кежысь, а сiдзжö бать-мамлы (тöралысьлы) да мукöд йöзлы (накöд öтлаын олысьяслы).

6. Коми Республикаса олысьяслы социальнöй отсöг сетан системаса интернат учреждениеясса быдтасъяслы содтöд социальнöй отсöг сетöм. Та могысь артавсьö лöсьöдны вермытöм челядьлы, кодъяс олöны ас кежысь (18 арöс тырöм бöрын медводдза во чöжöн), медико-психолого-педагогическöй отсöг сетан технология вермытöм челядьöс налы 18 арöс тырöм бöрын медводдза восö ас кежысь олiгöн ас кежысь олöм вылö адаптируйтöм могысь уджсö да социальнöй вöчöмторъяссö координируйтöм вылö педагогъясöс, психологъясöс, социальнöй удж кузя специалистъясöс, социальнöй уджалысьясöс, медицинскöй уджалысьясöс кыскöмöн. Вермытöм кагалöн социум условиеясын адаптируйтчанторъясöн лоö социальнöй патронаж, консультируйтöм, медико-психолого-педагогическöй отсöг сетöм. Таысь кындзи, артавсьö сетны Коми Республикаса олысьяслы социальнöй отсöг сетан системаса вермытöм челядьлöн интернат учреждение помалысьяслы, кодъяс олöны ас кежысь, а сiдзжö налöн бать-мамлы (тöралысьяслы) да мукöд йöзлы (накöд öтлаын олысьяслы) медико-социальнöй, консультативнöй, психологическöй отсöг.

Сы могысь, медым бурджыка сетны абу тырвыйö мывкыда вермытöм челядьлы содтöд социальнöй отсöг, колö велöдны Коми Республикаса олысьяслы социальнöй отсöг сетан государственнöй учреждениеясса специалистъясöс, сы лыдын: «Абу тырвыйö мывкыда челядьлы Кöджпомса керка-интернат» Коми Республикаса государственнöй учреждениеса врач-психиатрöс Москва карын интернат учреждениеясын вермытöм челядьöс медицина боксянь реабилитируйтан туйвизь кузя курсъяс вылын (помöдз велöдчан курс лöсялана разрешительнöй документ сетöмöн – мöд велöдчан блок помалöм бöрын); сiдзжö колö велöдны психологöс Москва карын эготерапия курсъяс вылын; таысь кындзи, планируйтöны велöдны олысьяслы социальнöй отсöг сетан системаса 10 специалистöс (психологъясöс, социальнöй удж кузя специалистъясöс, педагогъясöс) «Семьялы да челядьлы отсöг сетан республиканскöй шöрин» Коми Республикаса государственнöй учреждение подув вылын абу тырвыйö мывкыда вермытöм челядьлы, кодъяс олöны Коми Республикаса став мутасын, содтöд социальнöй отсöг сетан юалöмъяс кузя.

7. Абу тырвыйö мывкыда вермытöм челядьлы реабилитируйтан да содтöд социальнöй отсöг сетан юалöмъяс кузя юöртан да методика боксянь региональнöй удж котыртöм. Планируйтöны велöдны олысьяслы социальнöй отсöг сетан системаса специалистъясöс абу тырвыйö мывкыда вермытöм челядьöс реабилитируйтан да содтöд социальнöй отсöг сетан юалöмъяс кузя; лöсьöдны абу тырвыйö мывкыда йöзöс Коми Республикаса олысьясöн толерантнöя гöгöрвоöм могысь региональнöй юöртан позянлун; лöсьöдны абу тырвыйö мывкыда вермытöм кагалы реабилитация, коррекция нуöдан, содтöд социальнöй отсöг сетан юалöмъяс кузя технологияясöн, методическöй материалъясöн, вöзйöмъясöн банк; кутны йитöд öтйöза организацияяскöд вермытöм челядьлы социализация юалöмъяс решитöм кузя; нуöдны Коми Республикаса олысьяслы социальнöй отсöг сетан системаса вермытöм челядьлöн интернат учреждениеын быдмысь вермытöм челядьöс асшöр олöм кежлö дасьтöм кузя реабилитационнöй мероприятиеяслöн бурлун кузя мониторинг; юöртны сы йылысь, кыдзи збыльмöдсьö Уджтас да кутшöм сылöн помшуöмъяс.

Сы могысь, медым кыпöдны олысьяслы социальнöй отсöг сетан системаса специалистъяслысь, кодъяс уджалöны абу тырвыйö мывкыда вермытöм челядьöс реабилитируйтöм, содтöд социальнöй отсöг сетöм кузя, профессиональнöй компетентносьт тшупöдсö, методика боксянь налысь тöдöмлунъяссö, планируйтöны велöдны индöм специалистъяссö кыдзи Коми Республикаса олысьяслы социальнöй отсöг сетан системаса учреждениеяс подув вылын, сiдзи и Коми Республика сайын велöдан учреждениеяс подув вылын.

Планируйтсьö лöсьöдны абу тырвыйö мывкыда вермытöм кагалы реабилитация, коррекция нуöдан, содтöд социальнöй отсöг сетан юалöмъяс кузя технологияясöн, методика боксянь материалъясöн, вöзйöмъясöн банк, уджтас да методика боксянь комплектъяс сы могысь, медым семьякöд да вермытöм челядькöд удж кузя специалистъяслы, абу тырвыйö мывкыда вермытöм кага быдтысь семьяяслы методика боксянь лöсьöдны подув Фондса сьöм тшöт весьтö.

Сы могысь, медым абу тырвыйö мывкыда йöзöс толерантнöя гöгöрвоисны, Коми Республикаса йöзлы отсöг сетан агентстволöн, «Абу тырвыйö мывкыда челядьлы Кöджпомса керка-интернат», «Семьялы да челядьлы отсöг сетан республиканскöй шöрин» государственнöй учреждениеяслöн сайтъясын йöзöдны тематическöй юöр. Абу тырвыйö мывкыда йöзöс обществоö социальнöя реабилитируйтан, адаптируйтан юалöмъяс кузя йöз костын юöртана уджсö кутасны нуöдны Коми Республикалöн государственнöй учреждениеясса 21 специалист – олысьяслы социальнöй отсöг сетан юкöнын государственнöй услугаясöн могмöдан шöрин.

Сы йылысь, кыдзи збыльмöдсьö Уджтасыс да кутшöмöсь сылöн помшуöмъясыс, Коми Республикаса олысьяслы кутасны юöртны Коми Республикаса Юралысь бердын вермытöмъяслöн могъяс кузя Сöветлöн, Коми Республикаса Юралысьлöн йöзöс ас сёрнинаныс примитанiнлöн удж серти вермытöмъяслöн республиканскöй öтйöза организацияясса йöзкöд öтувъя мероприятиеяс нуöдöмöн, а сiдзжö йöзöс юöртан средствоясын, сы лыдын Коми Республикаса Правительстволöн официальнöй сайтын юöр йöзöдöмöн.

Уджтасса мероприятиеяс лыддьöг

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| Д/в № | | | Мероприятиеяс | | Виччысяна бöртасъяс | Збыльмöдан кадколаст  (во) | Финансируйтан ыджда финансируйтан источникъяс индöмöн (сюрс шайт) | | | | | | | Збыльмöдысь  (бюджетысь сьöм босьтысь) |
| ставнас | сы лыдын вояс серти: | | | | | |
| 2011 | | 2012 | | 2013 | |
| Коми Республикаса республиканскöй бюджетысь сьöм | Фондса грант | Коми Республикаса республиканскöй бюджетысь сьöм | Фондса грант | Коми Республикаса республиканскöй бюджетысь сьöм | Фондса грант |
| 1 | | | 2 | | 3 | 4 | 5 | 6 | 7 | 8 | 9 | 10 | 11 | 12 |
| **1. Ас кежысь олöм вылö вермытöм челядьлысь дзоньвидзалун бурмöдöм вылö позянлунсö тöдмалöм** | | | | | | | | | | | | | | |
| 1. | | Вермытöм челядьлысь реабилитируйтан позянлун тшупöдсö тöдмалöм вылö  реабилитационно-диагностическöй  лаборатория лöсьöдöм | | | 1) реабилитационно- диагностическöй  лаборатория лöсьöдöм;  2) 136 вермытöм кагалы реабилитационно- диагностическöй  мероприятиеяс нуöдöм;  3) ас кежысь олöм вылö быть колана тöдöмлун босьтны да кужанлунö велавны вермысь вермытöм челядьöс тöдмалöм;  4) вермытöм челядь кузя, кодъяслöн эм тырмымöн реабилитируйтан позянлун социумын ас кежысь олöм вылö, учёт нуöдан да налöн олöм бöрся видзöдан система лöсьöдöм учреждениеяспытшса юöр база лöсьöдöмöн | 2011 - 2013 | 272788,0 | 92385,4 | 59,2 | 90171,7 |  | - | 90171,7 | «Абу тырвыйö мывкыда челядьлы Кöджпомса керка-интернат» Коми Республикаса государственнöй учреждение (сёрнитчöмöн) |
| 2. | Збыльмöдöм реабилитируйтан мероприятиеяслысь бурлунсö комплекснöя донъялöм вылö система лöсьöдöм | | | | 1)нуöдöм реабилитируйтан мероприятиеяслысь помшуöмъяссö донъялöм вылö критерийяс лöсьöдöм;  2) реабилитируйтан мероприятиеяслысь помшуöмъяссö донъялан система лöсьöдöм сы могысь, медым анализируйтны реабилитируйтан мероприяттеяслысь бурлунсö | 2011 | - | - | - | - | - | - | - | «Абу тырвыйö мывкыда челядьлы Кöджпомса керка-интернат» Коми Республикаса государственнöй учреждение (сёрнитчöмöн); «Семьялы да челядьлы отсöг сетан республиканскöй шöрин» Коми Республикаса государственнöй  учреждение  (сёрнитчöмöн) |
| 3. | Вермытöм челядьöс ас кежысь олöм вылö дасьтöм кузя комплекснöй быдöнлы торъя реабилитационно-коррекционнöй уджтасъяс лöсьöдöм да збыльмöдöм | | | | вермытöм челядьöс ас кежысь олöм вылö дасьтöм быдöнлысь торъя аслыспöлöслунъяс, реабилитационнöй позянлун тöд вылö босьтöмöн | 2011 - 2013 | - | - | - | - | - | - | - | «Абу тырвыйö мывкыда челядьлы Кöджпомса керка-интернат» Коми Республикаса государственнöй учреждение (сёрнитчöмöн) |
| **1 юкöдув кузя ставыс** | | | | |  | **-** | **272788,0** | **92385,4** | **59,2** | **90171,7** | **-** | **-** | **90171,7** |  |
| **2. Коми Республикаса олысьяслы социальнöй отсöг сетан системаса вермытöм челядьлöн интернат учреждениеясын вермытöм челядьöс ас кежысь олöм вылö дасьтöм кузя реабилитация система лöсьдöм** | | | | | | | | | | | | | | |
| 4. | Асьтö могмöдан, ас сöстöмлун бöрся видзöдан, овмöс да быт уджын да социально-бытöвöй олöмын тöдöмлунъяс сетöм кузя комплекснöй методика лöсьöдöм да пыртöм | | | быдтасъяслы асьнысö могмöдöм, ас сöстöмлун бöрся видзöдöм, кöлуй, кöм бöрся видзöдöм, жыр да мутас пелькöдöм, сёян-юан дасьтыны кöсйöм вылö тöдöмлунъяс сетöм, быд лунъя олан предметъясöн, быт техникаöн вöдитчыны велöдöм, социальнöй оласног вылö тöдöмлунъяс сетöм | | 2011 - 2013 | 675,7 | - | 42,5 | 217,6 | 198 | 217,6 | - | «Абу тырвыйö мывкыда челядьлы Кöджпомса керка-интернат» Коми Республикаса государственнöй учреждение (сёрнитчöмöн) |
| 5. | Патолого-диагностическöй  методикаяс пыртöм сы могысь, медым тöдмавны, дасьöсь-ö психологическöя вермытöм челядьыс велöдчыны лыддьысьны, артасьны, гижны да кужны вöдитчыны компьютерöн | | | технологияяс отсöгöн велöдöм вылö челядь группаяс котыртöм, кутшöмъясöс лöсьöдны абу тырвыйö мывкыда вермытöм челядьлысь торъя аслыспöлöслунъяссö тöд вылö босьтöмöн | | 2011 - 2013 | 399,7 |  | 36,5 | 181,6 |  | 181,6 |  | «Абу тырвыйö мывкыда челядьлы Кöджпомса керка-интернат» Коми Республикаса государственнöй учреждение (сёрнитчöмöн) |
| 6. | «Вермытöм челядьöс мортöс ёнмöдан да спорт средствоясöн реабилитируйтöм» технология лöсьöдöм да уджö пыртöм | | | 1) быдтасъяслы ветлöдлыны-вöрны велöдчан комплекс лöсьöдöм;  2) быдтасъяслы социальнöй реабилитация метод сöвмöдöм  (иппотерапия) | | 2011 - 2013 | 1439,0 | - | 816,6 | 181,6 | 129,6 | 181,6 | 129,6 | «Абу тырвыйö мывкыда челядьлы Кöджпомса керка-интернат» Коми Республикаса государственнöй учреждение (сёрнитчöмöн);  «Томуловлы конно-спортивнöй школа» челядьлы содтöд тöдöмлун сетан Коми Республикаса государственнöй  велöдан  учреждение  (сёрнитчöмöн) |
| 7. | «Психолого-педагогическöй  реабилитация» технология лöсьöдöм да уджö пыртöм | | | вермытöм челядьлы обществоö пырöмын, социальнöй йитöдъясын тöдöмлунъяс босьтöмын, оласног лöсьöдöмын психолого-педагогическöй отсöг сетöм да найöс дорйöм | | 2011 - 2013 | 788,1 | - | 152,5 | 317,8 | - | 317,8 | - | «Абу тырвыйö мывкыда челядьлы Кöджпомса керка-интернат» Коми Республикаса государственнöй учреждение (сёрнитчöмöн) |
| 8. | «Театр студия» технология лöсьöдöм да уджö пыртöм | | | «Арт-терапия» нновационнöй  технология уджö пыртöм | | 2011 - 2013 | 477,4 | - | 230,0 | 123,7 | - | 123,7 | - | «Абу тырвыйö мывкыда челядьлы Кöджпомса керка-интернат» Коми Республикаса государственнöй учреждение (сёрнитчöмöн) |
| 9. | Вермытöм челядьлысь дзоньвидзалун видзöм да бурмöдöм вылö выль  физиотерапевтическöй методикаяс пыртöм | | | öнiя выль специализируйтöм оборудованиеыс отсалас тырвыйö тöдмавны позянлунсö вермытöм челядьлысь налысь пытшкöс висьöмсö тöд вылö босьтöмöн, а сiдзжö öлöдны, медым эз вош тöдöмлуныс да кужöмлуныс вермытöм челядьлöн, мый вермас лоны висьöм вöсна | | 2011 - 2013 | 4545,5 | - | 4 545,5 | - | - | - | - | «Абу тырвыйö мывкыда челядьлы Кöджпомса керка-интернат» Коми Республикаса государственнöй учреждение (сёрнитчöмöн) |
| **2 юкöдув кузя ставыс** | | | |  | | **-** | **8325,4** | **-** | **5823,6** | **1022,3** | **327,6** | **1022,3** | **129,6** |  |
| **3. Вермытöм челядьöс уджавны велöдöм вылö уджсикасъясын тöдöмлунъяс сетöм** | | | | | | | | | | | | | | |
| 10. | Уджсикасъяс серти да уджавны дасьтан мастерскöйяс восьтöм | | | быдтасъяслы «быдмöг вöдитöм», «вурсьысь», «столяр» специальносьтъяс серти уджалöм могысь уджсикасын водзвывса да уджсикасö тöдöмлунъяс сетöм | | 2011 - 2013 | 1920,1 | - | 233,1 | 843,5 | - | 843,5 | - | «Абу тырвыйö мывкыда челядьлы Кöджпомса керка-интернат» Коми Республикаса государственнöй учреждение (сёрнитчöмöн) |
| **3 юкöдув кузя ставыс** | | | |  | | **-** | **1920,1** | **-** | **233,1** | **843,5** | **-** | **843,5** |  |  |
| **4. Коми Республикаса олысьяслы социальнöй отсöг сетан системаса вермытöм челядьлöн интернат учреждениеясса быдтасъяслы**  **овмöдчанног сöвмöдöм** | | | | | | | | | | | | | | |
| 11. | «Абу тырвыйö мывкыда челядьлы Кöджпомса керка-интернат» Коми Республикаса государственнöй учреждение подув вылын бать-мамлы, рöдвужлы, кодъяслöн эм Коми Республикаса олысьяслы социальнöй отсöг сетан системаса интернат учреждениеясын быдмысь вермытöм челядь, школа восьтöм | | | «Абу тырвыйö мывкыда челядьлы Кöджпомса керка-интернат» Коми Республикаса государственнöй учреждениеын бать-мамлы школа кодь выль тэчас лöсьöдöм сы могысь, медым кыпöдны налысь сöвмöдан тшупöдсö, а сiдзжö сетны торъя тöдöмлунъяс вермытöм челядьöс реабилитируйтан юкöнын | | 2011 - 2013 | 60,0 | - | 60,0 | - | - | - | - | «Семьялы да челядьлы отсöг сетан республиканскöй шöрин» Коми Республикаса государственнöй  учреждение  (сёрнитчöмöн);  Коми Республикаса йöзлысь дзоньвидзалун видзан министерство; Коми Республикаса йöзöс велöдан министерство |
| 12. | Вермытöм челядьöс, кодъяслы тырис 18 арöс, Коми Республикаса олысьяслы социальнöй отсöг сетан системаса интернат учреждениеясысь семьяö бöр мунöм кежлö биологическöй бать-мамöс (семьяöс) дасьтöм («Семьялы да челядьлы отсöг сетан республиканскöй шöрин» Коми Республикаса государственнöй учреждение база вылын) | | | 1) абу тырвыйö мывкыда вермытöм кагаöс быдтöм, реабилитируйтöм кузя бать-мамлысь психолого-педагогическöй тшупöдсö кыпöдöм;  2) вермытöм кагаöс семьяö примитöм вылö бать-мамöс ёнджыка ышöдöм да босьтчöдöм;  3) бать-мам да челядь костын йитöдъяс ладмöдöм;  4) быдтасъясöс, кодъяслы тырис 18 арöс, биологическöй семьяясö овмöдöм | | 2011 - 2013 | 10980,1 | 3051,2 | 70,5 | 3151,2 | 162,0 | 3151,2 | 1394,0 | «Абу тырвыйö мывкыда челядьлы Кöджпомса керка-интернат» Коми Республикаса государственнöй учреждение (сёрнитчöмöн);  «Семьялы да челядьлы отсöг сетан республиканскöй шöрин» Коми Республикаса государственнöй учреждение (сёрнитчöмöн);  Коми Республикаса государственнöй учреждениеяс  - олысьяслы социальнöй отсöг сетан юкöнын государственнöй услугаясöн могмöдысь шöринъяс (сёрнитчöмöн) |
| 13. | Вермытöм челядьлы, кодъясöс быдтöны Коми Республикаса олысьяслы социальнöй отсöг сетан системаса интернат учреждениеясын, вермытöм челядьлöн тöралысьöн да попечительöн лоысь кандидатъясöс бöрйöм да дасьтöм | | | 1) абу тырвыйö мывкыда челядьлöн керка-интернатса быдтасъяслы тöралысь, попечитель вылö лöсялана кандидатъясöс корсьöм;  2) абу тырвыйö мывкыда вермытöм кагаöс быдтöм, реабилитируйтöм кузя налысь психолого-педагогическöй тшупöдсö кыпöдöм;  3) опека да попечительство улö быдтасъясöс овмöдöм | | 2011 - 2013 | 33723,9 | 8888 | 42,3 | 10523,7 | 72,0 | 12176,3 | 2021,6 | Коми Республикаса йöзлы отсöг сетан агентство;  Коми Республикаса йöзлы отсöг сетан агентствоса мутас органъяс да Коми Республикаса йöзлы отсöг сетан агентстволöн опека да попечительство кузя тэчас юкöдувъяс;  «Абу тырвыйö мывкыда челядьлы Кöджпомса керка-интернат» Коми Республикаса государственнöй учреждение (сёрнитчöмöн);  «Семьялы да челядьлы отсöг сетан республиканскöй шöрин» Коми Республикаса государственнöй учреждение  (сёрнитчöмöн);  Коми Республикаса государственнöй учреждениеяс  - олысьяслы социальнöй отсöг сетан юкöнын государственнöй услугаясöн могмöдысь шöринъяс (сёрнитчöмöн) |
| 14. | Коми Республикаса олысьяслы социальнöй отсöг сетан системаса вермытöм челядьлöн интернат учреждениеясын быдмысь вермытöм челядьöс, кодъяслы тырис 18 арöс, дöзьöритны да налы отсöг сетны кöсйысь йöзöс бöрйöм да дасьтöм «Коми Республика мутасын олöма гражданалы да вермытöмъяслы дöзьöркöд да отсöг сетöмкöд йитчöм öткымын юалöм йылысь» 2009 во сора тöлысь 6 лунся 68-РЗ №-а Коми Республикаса Оланпас збыльмöдöм серти | | | 1) вермытöм кагаöс, кодлы тырис 18 арöс, дöзьöритны да сылы отсöг сетны кöсйысь йöзöс велöдöм;  2) керка-интернатса быдтасъясöс, кодъяслы тырис 18 арöс, дöзьöритны да налы отсöг сетны кöсйысь йöзöс корсьöм;  3) керка-интернатса быдтасъясöс дöзьöритны да налы отсöг сетны кöсйысь йöзлы право боксянь,  психолого –педагогическöй  отсöг сетöм | | 2011 - 2013 | 12631,4 | 2874,6 | - | 3706,2 | - | 4656,6 | 1394,0 | Коми Республикаса йöзлы отсöг сетан агентство;  «Абу тырвыйö мывкыда челядьлы Кöджпомса керка-интернат» Коми Республикаса государственнöй учреждение (сёрнитчöмöн);  «Семьялы да челядьлы отсöг сетан республиканскöй шöрин» Коми Республикаса государственнöй учреждение  (сёрнитчöмöн);  Коми Республикаса государственнöй учреждениеяс  - олысьяслы социальнöй отсöг сетан юкöнын государственнöй услугаясöн могмöдысь шöринъяс (сёрнитчöмöн) |
| 15. | Коми Республикаса олысьяслы социальнöй отсöг сетан системаса вермытöм челядьлöн интернат учреждениеясса быдтасъяслы, кодъяслы тырис 18 арöс да налöн эм тырмымöн верманлун ас кежысь олöм вылö, йöзкöд öтув овмöдан группа модель лöсьöдöм (керка-интернат подув вылын) | | | 1) ас кежысь олöм вылö быдтасъяслысь босьтöм тöдöмлуннас да кужöмлуннас вöдитчöм да вынсьöдöм вылö условиеяс лöсьöдöм;  2) ас кежысь олöм вылö кужанлун босьтöм | | 2011 - 2013 | 1741,9 | 557,3 | - | 557,3 | - | 557,3 | 70,0 | «Абу тырвыйö мывкыда челядьлы Кöджпомса керка-интернат» Коми Республикаса государственнöй учреждение (сёрнитчöмöн) |
| **4 юкöдув кузя ставыс** | | | |  | | **-** | **59137,3** | **15371,1** | **172,8** | **17938,4** | **234,0** | **20541,4** | **4879,6** |  |
| **5. Коми Республикаса олысьяслы социальнöй отсöг сетан системаса интернат учреждениеясса быдтасъяслы содтöд социальнöй отсöг сетöм** | | | | | | | | | | | | | | |
| 16. | Вермытöм челядьлы, кодъяс олöны ас кежысь, 18 арöс тырöм бöрын медводдза вонас медико-психолого-педагогическöй отсöг сетан технология лöсьöдöм | | | медико-педагогическöй уджын ведомствокостса йитöд котыртöм, методическöй материал дасьтöм | | 2011 - 2013 | - | - | - | - | - | - | - | Коми Республикаса йöзлы отсöг сетан агентство;  Коми Республикаса йöзлысь дзоньвидзалун видзан министерство;  Коми Республикаса йöзöс велöдан министерство;  «Семьялы да челядьлы отсöг сетан республиканскöй шöрин» Коми Республикаса государственнöй учреждение  (сёрнитчöмöн) |
| 17. | Интернатнöй учреждениеясса быдтасъяслöн медводдза вонас налöн ас кежысь оланног бöрся мониторинг нуöдöм | | | 1) вермытöм челядьлы, кодъяс олöны ас кежысь, содтöд социальнöй отсöг сетöм;  2) содтöд социальнöй отсöг сетöмын реабилитационнöй меропиятиеяс бурмöдöм | | 2011 - 2013 | - | - | - | - | - | - | - | Коми Республикаса йöзлы отсöг сетан агентство;  «Семьялы да челядьлы отсöг сетан республиканскöй шöрин» Коми Республикаса государственнöй учреждение  (сёрнитчöмöн) |
| 18. | Коми Республикаса олысьяслы социальнöй отсöг сетан системаса вермытöм челядьлöн интернатнöй учреждениеясса быдтасъяслы, кодъяс олöны ас кежысь, а сiдзжö налöн бать-мамлы (тöралысьяслы) да мукöд йöзлы (накöд öтлаын олысьяслы) медико-социальнöй, консультивнöй, психологическöй отсöг сетöм | | | öдйöджык велалöм могысь челядьлы, а сiдзжö öтлаын олысь налöн семья пырысьяслы реабилитируйтан юалöмъяс кузя быдöнкöд торъя да группаöн консультацияяс нуöдöм | | 2011 - 2013 | - | - | - | - | - | - | - | Коми Республикаса йöзлы отсöг сетан агентство;  Коми Республикаса йöзлысь дзоньвидзалун видзан министерство;  Коми Республикаса йöзöс велöдан министерство;  «Семьялы да челядьлы отсöг сетан республиканскöй шöрин» Коми Республикаса государственнöй учреждение  (сёрнитчöмöн);  «Абу тырвыйö мывкыда челядьлы Кöджпомса керка-интернат» Коми Республикаса государственнöй учреждение (сёрнитчöмöн);  Коми Республикаса государственнöй учреждениеяс  - олысьяслы социальнöй отсöг сетан юкöнын государственнöй услугаясöн могмöдысь шöринъяс (сёрнитчöмöн) |
| **5 юкöдув кузя ставыс** | | | |  | | **-** | **-** | **-** | **-** | **-** | **-** | **-** | **-** |  |
| **6. Абу тырвыйö мывкыда вермытöм челядьлы реабилитируйтан да содтöд социальнöй отсöг сетан юалöмъяс кузя юöртан да методика боксянь региональнöй удж котыртöм** | | | | | | | | | | | | | | |
| 19. | Коми Республикалöн государственнöй учреждениеясса – олысьяслы социальнöй отсöг сетан юкöнын абу тырвыйö мывкыда вермытöм челядьöс реабилитируйтöм да содтöд социальнöй отсöг сетöм кузя государственнöй услугаясöн могмöдан шöринъясса специалистъясöс велöдöм | | | 1) специалистъяслысь профессиональнöй компетентносьтсö кыпöдöм;  2) вермытöм челядьöс реабилитируйтöмсö бурмöдöм | | 2011 - 2013 | 2118,3 | 464,1 | 536,0 | 436,7 | 126,0 | 436,7 | 118,8 | «Семьялы да челядьлы отсöг сетан республиканскöй шöрин» Коми Республикаса государственнöй учреждение  (сёрнитчöмöн) |
| 20. | Сы могысь, медым Коми Республикаса олысьяс толерантнöя гöгöрвоисны абу тырвыйö мывкыда йöзöс, региональнöй юöртан позянлун лöсьöдöм | | | абу тырвыйö мывкыда йöз дорö öтйöза видзöдлас лöсьöдöм да найöс толерантнöя гöгöрвоöм кузя Коми Республикаса олысьяслы юöр сетöм | | 2011 - 2013 | 10241,1 | 3413,7 | - | 3413,7 |  | 3413,7 | - | Коми Республикаса йöзлы отсöг сетан агентство;  Коми Республикаса йöзлысь дзоньвидзалун видзан министерство; Коми Республикаса йöзöс велöдан министерство |
| 21. | Абу тырвыйö мывкыда вермытöм челядьöс реабилитация, коррекция, содтöд социальнöй отсöг сетан юалöмъяс кузя технология, методическöй материалъяс, рекомендацияяс кузя банк лöсьöдöм | | | öдйö вöдитчöм да опыт паськöдöм могысь методическöй инструментарий банк лöсьöдöм | | 2011 - 2013 | 638,7 | 212,9 | - | 212,9 | - | 212,9 | - | Коми Республикаса йöзлы отсöг сетан агентство;  Коми Республикаса йöзöс велöдан министерство;  Коми Республикаса йöзлысь дзоньвидзалун видзан министерство; «Семьялы да челядьлы отсöг сетан республиканскöй шöрин» Коми Республикаса государственнöй учреждение  (сёрнитчöмöн) |
| 22. | Вермытöм челядьöс йöзкöд öтлаын овмöдан юалöмъяс кузя öтйöза организацияяскöд йитöд кутан модель лöсьöдöм | | | абу тыр мывкыда челядьöс йöзкöд öтлаын овмöдан мытшöдъяс дорö Коми Республикаса öтйöза организацияясöс кыскöм | | 2011 - 2013 | - | - | - | - | - | - | - | Коми Республикаса йöзлы отсöг сетан агентство,  «Абу тырвыйö мывкыда челядьлы Кöджпомса керка-интернат» Коми Республикаса государственнöй учреждение (сёрнитчöмöн);  «Семьялы да челядьлы отсöг сетан республиканскöй шöрин» Коми Республикаса государственнöй учреждение  (сёрнитчöмöн);  öтйöза  организацияяс (сёрнитчöмöн) |
| 23. | «Абу тырвыйö мывкыда челядьлы Кöджпомса керка-интернат» Коми Республикаса государственнöй учреждениеын быдмысь вермытöм челядьöс ас кежысь олöм вылö дасьтöм кузя реабилитационнöй мероприятиеяс збыльмöдöм бöрся мониторинг нуöдöм | | | «Абу тырвыйö мывкыда челядьлы Кöджпомса керка-интернат» Коми Республикаса государственнöй учреждениеын быдмысь вермытöм челядьöс асшöр олöм кежлö дасьтöм кузя реабилитационнöй мероприятиеяслысь помшуöмъяссö анализируйтöм сы могысь, медым сетны вöзйöмъяс, кыдзи водзö вылö збыльмöдны Уджтассö | | 2011 - 2013 | 1555,5 | 518,5 | - | 518,5 | - | 518,5 | - | «Абу тырвыйö мывкыда челядьлы Кöджпомса керка-интернат» Коми Республикаса государственнöй учреждение (сёрнитчöмöн) |
| 24. | Уджтас збыльмöданног йылысь да сылысь помшуöмъяс юöртöм | | | Коми Республикаса олысьясöс Уджтас збыльмöданног йылысь да лоöм помшуöмъяс йылысь юöртöм | | 2011 - 2013 | 712,5 | 237,5 | - | 237,5 | - | 237,5 | - | Коми Республикаса йöзлы отсöг сетан агентство |
| **6 юкöдув кузя ставыс** | | | | **-** | | **-** | **15266,1** | **4846,7** | **536,0** | **4819,3** | **126,0** | **4819,3** | **118,8** |  |
| **Уджтас кузя ставыс** | | | | **-** | | **-** | **357436,9** | **112603,2** | **6824,7** | **114795,2** | **687,6** | **117398,2** | **5128,0** |  |

V. Уджтас сьöмöн могмöдöм

Уджтас могмöдöны сьöмöн Коми Республикаса республиканскöй бюджет да Пикö воöм челядьлы отсöг сетан фондлöн грантöн кыскöм сьöм тшöт весьтö (водзö – Фонд) (подув: Фондса правлениелöн решение – Фонд правлениелöн заседаниеса 2010 во öшым тöлысь 28 лунся 9 №-а сёрнигижöд).

Ставнас сьöмöн могмöдан ыдждаыс 357436,9 сюрс шайт, сы лыдын вояс серти:

2011 воын – 119427,9 сюрс шайт;

2012 воын – 115482,8 сюрс шайт;

2013 воын – 122526,2 сюрс шайт.

Коми Республикаса республиканскöй бюджетысь сьöм – 344796,6 сюрс шайт, сы лыдын вояс серти:

2011 воын – 112603,2 сюрс шайт;

2012 воын – 114795,2 сюрс шайт;

2013 воын – 117398,2 сюрс шайт.

Фондса сьöм 12640,3 сюрс шайт, сы лыдын вояс серти:

2011 воын – 6824,7 сюрс шайт;

2012 воын – 687,6 сюрс шайт;

2013 воын – 5128,0 сюрс шайт.

Уджтас збыльмöдöм вылö лёка инмысь факторъяс да

найöс чинтöм кузя мероприятиеяс

|  |  |  |
| --- | --- | --- |
| Д/в № | Рискъяс | Рискъясöн веськöдлан мераяс |
| 1 | 2 | 3 |
| Макроэкономическöй да финансöвöй рискъяс | | |
| 1. | Чинö уджтасса мероприятиеяс збыльмöдöм вылö веськöдöм Коми Республикаса республиканскöй бюджетысь сьöм, ыдждö инфляция | Артавны финасируйтан ыдждасö инфляциялысь вермана вежсьöмсö тöд вылö босьтöмöн |
| Законодательнöй рискъяс | | |
| 2. | Абуöсь республиканскöй нормативнöй правовöй актъясыс, кутшöмъяс колöны Коми Республикаын интернатнöй учреждениеясса быдтасъясöс öтувтан система, абу тырвыйö мывкыда вермытöмъяслы содтöд социальнöй отсöг сетан службаяс сöвмöдöм вылö | Абу тырвыйö мывкыда том вермытöмъяслы организационно-управленческöй öтвывтан модель лöсьöдöм да опишитöм.  Вермытöмъяслысь правояс дорйысь региональнöй нормативно-правовöй база бурмöдöм |
| Социальнöй рискъяс | | |
| 3. | Некод оз кöсйы босьтны «Абу тырвыйö мывкыда челядьлы Кöджпомса керка-интернат» Коми Республикаса государственнöй учреждениеын олысь вермытöм кагаöс быдтöм вылö | Абу тырвыйö мывкыда граждана дорö йöзлысь толерантнöй видзöдлас сöвмöдöм.  Йöзöс, кодъяс кöсйöны босьтны быдтöм вылö «Абу тырвыйö мывкыда челядьлы Кöджпомса керка-интернат» Коми Республикаса государственнöй учреждениеын олысь вермытöм кагаöс, а сiдзжö йöзöс, кодъяс кöсйöны керка-интернатса быдтасöс 18 арöс тырöм бöрын дöзьöритны да сылы отсöг сетны, ышöдны материальнöя.  Абу тырвыйö мывкыда челядьлы керка-интернатса быдтасъясöс 18 арöсысь ыджыдджык вермытöмъяслы олысьясöс социальнöя могмöдан |
| 4. | Абу тырвыйö мывкыда вермытöм кагаöс семьяысь бöр абу тырвыйö мывкыда челядьлы керка-интернатö бергöдöм | Нуöдны вермытöмöс интернатö овмöдöм да сылы отсöг сетöм кузя реабилитационнöй мероприятиеяс |
| Организационнöй рискъяс | | |
| 5. | Ведомствокостса йитöдыс абу тырвыйö, Уджтас збыльмöдысьяс костын уджыс абу сöгласуйтöма | Уджтас збыльмöдысьяс костын ведомствокостса йитöдъяс лöсьöдöм, абу тырвыйö мывкыда вермытöм челядьлы социальнöй отсöг сетан системаöн ведомствокостса веськöдлан механизм бурмöдöм |
| 6. | Абуöсь квалифицируйтöм кадръяс, абуöсь абу тырвыйö мывкыда вермытöмъяскöд удж кузя специалистъяс | Котыртны специалистъясöс велöдан система, кадысь кадö сетны налы методика боксянь отсöг |
| 7. | Абу тырвыйö мывкыда вермытöмöн семьяяслы патронатнöй отсöг сетан службаяс абуöсь. Кывкутны вермытöм гражданалы абуöсь сопровождайтан социальнöй службаяс | Абу тырвыйö мывкыда вермытöм челядя быд семьякöд торъя уджалан бур система лöсьöдöм. Патронатнöй отсöг сетан службаяс лöсьöдöм |

VI. Уджтаслысь бюджетнöй, экономическöй да

социальнöй бурлун донъялöм.

Уджтаслöн торъя мога индикаторъяс (петкöдланторъяс)

Уджтас збыльмöдöм серти:

1) лоас тöдса вермытöм челядьлöн – «Абу тырвыйö мывкыда челядьлы Кöджпомса керка-интернат» Коми Республикалöн государственнöй учреждениеясса быдтасъяслöн позянлуныс ас кежысь олöм вылö диагностика мероприятиеяс отсöгöн 100 прöчент вылö;

2) содас вермытöм челядь лыдыс, кодъясöс быдтiсны Коми Республикаса олысьяслы социальнöй отсöг сетан системаса вермытöм челядьлöн интернат сяма учреждениеясын, дасьтiсны ас кежысь олöм вылö да вермана удж вылö, 74 мортсянь 136-öдз;

3) содас вермытöм челядь лыдыс, кодъясöс бöр сетасны бать-мам семьяясö Коми Республикаса олысьяслы социальнöй отсöг сетан системаса вермытöм челядьлы интернат учреждениеясысь, 5 мортсянь 20-öдз;

4) содас граждана лыдыс, кодъяс босьтiсны опека, попечительство улö Коми Республикаса олысьяслы социальнöй отсöг сетан системаса вермытöм челядьлöн интернат учреждениеясын быдтöм вермытöм челядьöс, 5 мортсянь 20-öдз;

5) овмöдасны Коми Республикаса олысьяслы социальнöй отсöг сетан системаса вермытöм челядьлöн интернат учреждениеясса быдтасъясöс, кодъяслы тырис 18 арöс, «Коми Республика мутасын олöма гражданалы да вермытöмъяслы дöзьöркöд да отсöг сетöмкöд йитчöм öткымын юалöм йылысь» 2009 во сора тöлысь 6 лунся 68-РЗ №-а Коми Республикаса Оланпас збыльмöдöм серти, 5 мортсянь 20-öдз;

6) содас Коми Республикаса олысьяслы социальнöй отсöг сетан системаса вермытöм челядьлöн интернат учреждениеясса быдтасъяслöн лыдыс, кодъяс олöны ас кежысь да кодъяслы 18 арöс тырöм бöрын медводдза во чöжöн сетöны социальнöй отсöг, 5 мортсянь 20-öдз;

7) содас абу тырвыйö мывкыда вермытöм кагалы реабилитация, коррекция, социальнöй отсöг юалöмъяс кузя дасьтöм методическöй материал, рекомендация лыдыс;

8) содас Коми Республикаса олысьяслы социальнöй отсöг сетан государственнöй учреждениеса специалистъяслöн лыдыс, кодъяс велöдчисны Уджтас серти, 5 мортсянь 33-öдз.

Тадзикöн, Уджтас збыльмöдöмысь виччысяна бурлуныс лоö социальнöй боксянь.

Социальнöй бурлуныс кутас донъявсьыны сы серти, кутшöмöсь лоисны Уджтасса торъя мога индикаторъясыс (петкöдланторъясыс) план серти.

Уджтаслöн торъя мога индикаторъяс (петкöдланторъяс)

|  |  |  |  |  |  |
| --- | --- | --- | --- | --- | --- |
| Д/в № | Петкöдлантор (индикатор) | Мурталан единица | 2011 во | 2012 во | 2013 во |
| 1 | 2 | 3 | 4 | 5 | 6 |
| 1. | Вермытöм челядь, кодъясöс быдтiсны Коми Республикаса олысьяслы социальнöй отсöг сетан системаса вермытöм челядьлöн интернат сяма учреждениеясын, дасьтiсны ас кежысь олöм вылö да вермана удж вылö | морт | 74 | 90 | 136 |
| 2. | Вермытöм челядьлöн, кодъясöс быдтiсны Коми Республикаса олысьяслы социальнöй отсöг сетан системаса вермытöм челядьлöн интернат сяма учреждениеясын, дасьтiсны ас кежысь олöм вылö да вермана удж вылö, став вермытöм челядь лыд дорö, кодъясöс быдтiсны Коми Республикаса олысьяслы социальнöй отсöг сетан системаса вермытöм челядьлы интернат учреждениеясын, удельнöй сьöкта | % | 17,6 | 21,3 | 32,3 |
| 3. | Вермытöм челядь, кодъясöс бöр сетiсны бать-мам семьяясö Коми Республикаса олысьяслы социальнöй отсöг сетан системаса вермытöм челядьлы интернат учреждениеясысь | морт | 5 | 7 | 8 |
| 4. | Граждана, кодъяс босьтiсны опека, попечительство улö вермытöм челядьöс, кодъясöс быдтiсны Коми Республикаса олысьяслы социальнöй отсöг сетан системаса вермытöм челядьлöн интернат учреждениеясын | морт | 5 | 7 | 8 |
| 5. | Коми Республикаса олысьяслы социальнöй отсöг сетан системаса вермытöм челядьлöн интернат учреждениеясса быдтасъяс, кодъясöс дöзьöритiсны да кодъяслы отсöг сетiсны «Коми Республика мутасын олöма гражданалы да вермытöмъяслы дöзьöркöд да отсöг сетöмкöд йитчöм öткымын юалöм йылысь» 2009 во сора тöлысь 6 лунся 68-РЗ №-а Коми Республикаса Оланпас збыльмöдöм серти | морт | 5 | 7 | 8 |
| 6. | Коми Республикаса олысьяслы социальнöй отсöг сетан системаса вермытöм челядьлöн интернат учреждениеясса быдтасъяс, кодъяс олöны ас кежысь да кодъяслы 18 арöс тырöм бöрын медводдза во чöжöн сетöны социальнöй отсöг | морт | 5 | 7 | 8 |
| 7. | Абу тырвыйö мывкыда вермытöм кагалы реабилитация, коррекция, социальнöй отсöг юалöмъяс кузя дасьтöм методическöй материал, рекомендация лыд | единица | 5 | 7 | 10 |
| 8. | Коми Республикаса олысьяслы социальнöй отсöг сетан государственнöй учреждениеса специалистъяс, кодъяс велöдчисны Уджтас серти | морт | 23 | 5 | 5 |

Петкöдланторъяссö кутасны донъявны Уджтаслöн бöртас серти мониторинг, быдвося юöртан да аналитическöй материалъяс, мероприятиеяс кузя помшуöмъяс подув вылын.

Уджтаслысь бурлунсö донъялö збыльмöдысь-координатор отчётнöй финансöвöй воысь сiйöс збыльмöдан итогъяс серти да ставнас Уджтас збыльмöдöм бöрын.

VII.Веськöдлан да видзöдан система

Уджтас збыльмöдöмöн веськöдлö да сы бöрся видзöдö Коми Республикаса йöзлы отсöг сетан агентство, Уджтас збыльмöданногсö курируйтöны Коми Республикаса олысьясöс социальнöя могмöдан государственнöй учреждениеяс, сы лыдын: «Абу тырвыйö мывкыда челядьлы Кöджпомса керка-интернат» Коми Республикаса государственнöй учреждение, «Семьялы да челядьлы отсöг сетан республиканскöй шöрин» Коми Республикаса государственнöй учреждение, а сiдзжö Коми Республикаса йöзöс велöдан министерство, Коми Республикаса йöзлысь дзоньвидзалун видзан министерство.

Сы могысь, медым видзöдны, кыдзи пöртсьö олöмö Уджтас, артавсьö лöсьöдны ведомствокостса уджалан группа сэтчö колана министерствоса да ведомствоса йöзöс пыртöмöн.

Уджтас збыльмöдöмын быдлунъя уджöн веськöдлö Коми Республикаса йöзлы отсöг сетан агентстсво, Уджтаслöн лöсялана мероприятиеясöн – Коми Республикаса олöмö пöртысь власьт кывкутысь органъяс. Уджтас збыльмöдысьяс: Коми Республикаса йöзлы отсöг сетан агентство, Республикаса йöзöс велöдан министерство, Коми Республикаса йöзлысь дзоньвидзалун видзан министерство, Коми Республикаса государственнöй учреждениеяс.

Уджтас збыльмöдiгöн Коми Республикаса йöзлы отсöг сетан агентство:

1) координируйтö Уджтас олöмö пöртысь збыльмöдысьяслысь уджсö;

2) кывкутö Уджтас збыльмöдöм вöсна ставнас;

3) Уджтас збыльмöдöм вылö сетöм сьöмсö тöд вылö босьтöмöн быд во стöчмöдö мероприятие лыддьöгсö, торъя мога индикаторъяссö да петкöдланторъяссö, Уджтасса мероприятиеяс вылö рöскодсö, Уджтас збыльмöдан механизмсö да збыльмöдысьяслысь составсö;

4) урчитöм пöрадок серти дасьтö да сетö Уджтасса мероприятиеяс збыльмöданног йылысь да сьöмсö бурджыка видзöм йылысь справочно-аналитическöй юöр.

Уджтас збыльмöдысьяс:

1) урчитöм пöрадок серти збыльмöдöны Уджтасса мероприятиеяс олöмö пöртöм кузя мераяс;

2) кывкутöны Уджтасса мероприятиеяс збыльмöдöм вылö сетöм сьöмсö торъя мог вылö видзöмысь;

3) Коми Республикаса йöзлы отсöг сетан агентствоö ас кадö сетöны видзöм сьöм да Уджтасса мероприятиеяс збыльмöданног йылысь корöм юöрсö.

Ведомствокостса йитöд лöсьöдöм да Уджтасса мероприятиеяс збыльмöдöм бöрся видзöдöм вылö лöсьöдöны ведомствокостса уджалан группа, кодi кывкутö ас кадö Уджтасса мероприятиеяс збыльмöдöм вöсна да дасьтö Уджтас водзö збыльмöдöм кузя вöзйöмъяс да пасйöгъяс.

Уджтас олöмö пöртöм бöрся видзöдö Коми Республикаса Юралысьöс вежысь, кодi курируйтö социальнöй юкöнсö, а сiдзжö сылöн тшöктöмъяс серти Коми Республикаса йöзлы отсöг сетан агентство.

Уджтас збыльмöданноглы мониторинг да контроль нуöдöм вылö Коми Республикаса йöзлы отсöг сетан агентство дасьтö да сетö аналитическöй юöр сэтшöм кадколастö, кыдзи индöма пикö воöм челядьлы отсöг сетан юкöнын Россия Федерацияса субъектъяслöн уджтасъяс конкурс серти бöрйöм йылысь положениеöн да Уджтас збыльмöдöм вылö грантöн сьöм сетöм йылысь артмöдчöмöн.

Контроль улö пырö ведомствопытшса контроль да комплекснöй прöверкаяс нуöдöм мукö органса да организацияса йöзöн участвуйтöмöн. Уджтас збыльмöдöмлысь помшуöмъяссö быд во помасьöм бöрын содтöд донъялöны ведомствокостса уджалан группалöн заседание вылын, а сiдзжö Коми Республикаса Юралысьöс вежысьлöн, кодi курируйтö социальнöй юкöнсö, тшупöд вылын.

Исакова 74 322 пас